Уммат мажлиси салоҳиятлари\nУммат мажлиси қуйидаги салоҳиятларга эга:\n1. а) Ички сиёсатдаги ишларни бошқаришга алоқадор, чуқур назар ва фикрий баҳснинг ҳожати бўлмаган амалий ишлар бўйича халифанинг маслаҳат сўраши ва мажлиснинг унга маслаҳат бериши. Масалан, бошқарув, таълим-тарбия, соғлиқни сақлаш, иқтисод, тижорат, саноат, қишлоқ хўжалиги каби ишлар жиҳатидан фуқаро осуда ҳаётни ҳис қилиши учун уни керакли хизматлар билан етарли таъминлаш. Ўз шаҳарларини қўриқлашни, хавфсизликларини ҳимоя қилишни ва душман хавфини қайтаришни талаб қилишлари ҳам шулар жумласидандир. Мазкур ишларда мажлиснинг раъйи халифа учун мажбурий бўлади. Яъни кўпчиликнинг раъйи ижро қилинади.\nб) Чуқур назар ва фикрий баҳс зарур бўлган фикрий ишлар, масалан, ҳақиқатларни аниқлаш, уруш ҳақида қарор қабул қилиш каби. Тажриба, билим ва маълумотлар керак бўладиган ишлар. Масалан, ҳарбий режалар тузиш, барча фан ва амалиётга оид ишларда кўпчиликнинг раъйи эмас, ихтисос аҳлининг раъйи олинади. Шунингдек, молия, қўшин, ташқи сиёсат ишларини халифа мажлис раъйини олмасдан, шаръий аҳкомларга мувофиқ ўз раъйи ва ижтиҳоди билан бошқаради. Халифа бу ишларда маслаҳат сўраш учун мажлисга мурожаат қилиши ва унинг раъйида тўхташи ҳам, шунингдек, мажлис бу ишларда ўз раъйини бериши ҳам мумкин. Лекин бу ишларда мажлиснинг раъйи мажбурий эмас.\n2. Қонун чиқаришда мажлиснинг раъйи олинмайди. Балки қонунчилик Аллоҳнинг Китоби, Пайғамбарнинг суннати ва бу иккиси асосидаги саҳобалар ижмоси ва шаръий қиёсдан саҳиҳ ижтиҳод орқали олинади. Шаръий аҳкомларни табанний қилиш ва қонунлар тузиш шу йўсинда олиб борилади. Халифа ўзи табанний қилмоқчи бўлган аҳкомлар ва қонунларни мажлисга ҳавола қилиши ва унинг мусулмон аъзолари уни муҳокама қилиши, унинг тўғри ва хато тарафларини айтиш ҳуқуқига эга. Агар у давлатда табанний қилинган шаръий усулдаги табанний қилиш тариқатига зид бўлгани учун уларнинг истинбот қилинишининг ёки далилининг саҳиҳлиги тўғрисида халифа билан ихтилоф қилсалар, буни ҳал қилиш учун мазолим маҳкамасига мурожаат қилинади. Маҳкаманинг бу тўғридаги раъйи мажбурийдир.\n3. Мажлис давлатда содир бўлаётган барча ишлар бўйича халифани муҳосаба қилиш ҳуқуқига эга. Бу ишлар ички ишлардан бўладими, ташқи ишларданми, молияга, қўшинга ёки бошқа ишларга алоқадор бўладими, фарқи йўқ. Кўпчиликнинг раъйи мажбурий бўлган ишларда мажлиснинг раъйи ҳам мажбурий бўлади. Кўпчиликнинг раъйи мажбурий бўлмаган ишларда мажлиснинг раъйи ҳам мажбурий бўлмайди.\nАгар мажлис халифа билан бажарилган ишлар юзасидан шаръий жиҳатдан келишолмаса, бунинг шаръий ва ношаръийлигини аниқ ҳал қилиш учун мазолим маҳкамасига мурожаат қилинади. Бу ҳақда маҳкаманинг раъйи мажбурийдир.\n4. Мажлис муовинлар, волийлар ва омиллардан норозилигини билдириш ҳуқуқига эга. Бу борада ҳам мажлис кўпчилигининг раъйи мажбурий бўлиб, халифа дарҳол уларни бўшатиши лозим. Волийлар ва омиллардан розилик ёки шикоят борасида мажлис раъйи билан ўша вилоят мажлиси раъйи бир-бирига зид бўлиб қолса, бу ҳақда вилоят мажлисининг раъйи биринчи ўринда туради.\n5. Мажлиснинг мусулмон аъзолари халифалик учун мазолим маҳкамаси тарафидан байъат бериш шартлари тўлиқ топилган деб қарор қилинган номзодларни чеклаш ҳуқуқига эгадирлар. Бунда уларнинг олтитага ёки иккитага чеклашининг фарқи йўқ. Бу эса, ўз ўрнида, яъни халифани сайлаш бобида баён қилинган. Бу ҳақда кўпчиликнинг раъйи мажбурий бўлади. Демак, мажлис томонидан номзоди кўрсатилган кишилардан бошқанинг номзоди қабул қилинмайди.\nСурия, Фаластин ва Яманда АҚШ режаларига хизмат кўрсатишда Саудиянинг фаол роли\nЯхши ёки ёмон инсон қандай ажратилади?


“ҚЎҚОН САДОСИ”НИНГ ЖАРАНГДОР ОВОЗИ СЎНИБ БОРМОҚДА?! – Фарғона ҳақиқати\nТаҳририят бир пайтлар ўзиники бўлган тарихий бинода бепул асосда бўлса-да, ижарада туради. Етти-саккиз ойдан буён маош олмаётган 5 нафар жамоа аъзоларининг бир нафари журналист, холос. Бош муҳаррир Адҳамжон Мирсаидов журналистика соҳасида 50 йиллик тажрибага эга. Тўғри, янги йил байрами арафасида таҳририятнинг уч нафар ходимига 1 млн. сўмдан, икки ходимга 500 минг сўмдан пул берилди. Лекин халқимиз мақолида жуда ўринли айтилганидек, ҳолва деган билан оғиз чучимайди!..\nМуассис – Қўқон шаҳар ҳокимлиги мутасаддилари “Қўқон садоси” газетаси билан боғлиқ муаммоларни эътироф этиб, обунага жиддий киришмоқчи эканликларини айтишади. Рости, муассис – шаҳар ҳокимлиги, шахсан ҳоким Маъруфжон Усмонов бундай ваъдаларни кўп бор берган. Агар хоҳиш ва истак самимий бўлса, Қўқонда шаҳар газетаси учун барча имкон бор.


Ҳамдўстлик кубоги Bo'limi: Новости Мира\n5 Келаси йилнинг 24 январидан 2 февраль кунларигача Россиянинг Санкт-Петербург шаҳрида XXII Халқаро Ҳамдўстликкубоги мусобақаси бўлиб ўтади. Унда 12та давлатнинг ёшлар терма жамоалари иштирок этишади. БугунРоссиядаги "Дом футбола" биноси ушбу мусобақа учун қуръа ташлаш маросими бўлиб ўтди. Унга кўра, Ўзбекистонёшлари "С" гуруҳидан ўрин олишди. Бизнинг гуруҳда Латвия, Белоруссия ва Қозоғистон ёшлари ҳамиштирок этишади.\nЛатвия, Ўзбекистон, Белоруссия, Қозоғистон.\nБарча ўйинлар "Петербургский" СКК мажмуасида бўлибўтади.Манба:www.darakchi.uz Barcha izohlar: 0


Human Rights Vision Foundation ташкилотининг маълум қилишича, Наимжон Самиев 4 декабр куни Москвадан Душанбега экстрадиция қилинган. Бироқ, Тожикистон расмийлари ҳозирча бу хабарни тасдиқламади, шу билан бирга инкор ҳам қилмади.\n«Отам Грознийда 1 декабр куни ҳибсга олиниши биланоқ биз Чеченистон пойтахтидаги барчамилиция бўлимларига қўнғироқ қилдик. Бироқ унинг қаердалиги борасида бирор бир маълумот ололмадик. Отам билан бирга Азимжон исмли ҳайдовчи ҳам ушланган. Эртаси куни уни қўйиб юборишган. Азимжон бизга отамни Ставрополь ўлкасига олиб кетишганини айтди», - дейди ТИУПнинг Сўғд вилоят бўлими собиқ раҳбарининг ўғли Аҳмадулло Самиев. Унинг тасдиқлашича, Тожикистонда мудофаа вазирининг ўринбосари Абдуҳалим Назарзода исён кўтаришидан бир йил аввалроқ отаси Шимолий Кавказга борган ва асосан Доғистонда яшаб, бизнес билан шуғулланган.\nНаимжон Самиев 2008 йилдан 2012 йилга қадар исломий партиянинг Сўғд бўлимига раҳбарлик қилган. Кейинроқ у ТИУПнинг Исфара бўлими раиси сифатида ишлаган. 4 декабр куни Исфара шаҳар ички ишлар бўлими Наимжон Самиевга нисбатан қидирув эълон қилинмаганлигини маълум қилди. Унинг исми шу йилнинг баҳорида Тожикистон Миллий банки молиявий мониторинг департаменти томонидан эълон қилинган терроризмга алоқадор бўлган шахсларнинг «қора рўйхати»да йўқ.\nБироқ ТИУП фаолининг ўғлининг сўзларига қараганда, Исфара хуқуқ тартибот идоралари ходимлари бир неча бор унинг уйига келиб, сўроқ ўтказган. «Бир куни улар сўроқдан сўнг бобомдан ўғлига ватанга қайтиб келиши борасида видеомурожаат йўллашини сўрашган», - дея баёнот берди суҳбатдош. Наимжон Самиевнинг қариндошларининг фикрича, унинг Россияда ҳибсга олиниши ва Тожикистонга эҳтимолий экстрадиция қилиниши ортида сиёсий сабаблар турибди.\n2015 йил 29 сентябрида Тожикистон Олий суди қарорига кўра ТИУП Тожикистон мудофаа вазирининг собиқ ўринбосари Абдуҳалим Назарзода бошчилигидаги қуроли исёнга алоқаси бор дея топилди ҳамда террор ва экстремистик ташкилот дея эълон қилинди. Тожикистон хукумати партия раҳбариятини мазкур исёнга алоқаси борликда айблайди. 2016 йил июнида ТИУП Сиёсий кенгашининг 14 нафар аъзоси турли муддатларга озодликдан маҳрум қилинди, улардан икки нафари умрбод қамоқда ўтиради.


Ўзбекистон бўйлаб саёҳат қил! - Уч илдиз\nЎЗБЕКИСТОН – ПОЙТАХТ ШАҲАРЛАР МАМЛАКАТИ\nБир анжуманда Туркия элчихонаси матбуот хизмати ходими Исмоил Қозон “Ўзбекистон – пойтахт шаҳарлар мамлакати”, деб таърифлади. Унинг фикрича, ҳеч бир халқ бизнинг аждодларимизчалик тарихда ўчмас из қолдирган давлатлар барпо эта олмаган. “Ўзбекистон – қадимда Туркистон, Турон, Мовароуннаҳр ва бошқа номлар билан аталганини яхши биламиз,– дейди у.– Бу жаннатмакон юртда кўплаб шаҳарлар неча минг йиллар мобайнида пойтахт мақомига эга бўлгани ҳайратомуз ҳодисадир. Пойтахт – бой тахт-у бахтга эга шаҳар демак. Бундай шаҳар ва унда истиқомат қилаётган инсонларнинг илму-маърифати, маданияти, маънавияти, санъати, бунёдкорлик ишлари шунга яраша бўлади”.\nХорижлик дипломатнинг бу пурмаъно сўзлари кишига жўшқин кайфият бахш этади. Шу тобда Ўзбекистон мадҳиясидаги “Улуғ халқ қудрати жўш урган замон, оламни маҳлиё айлаган диёр”, деган сатрлар ёдга тушиб қалбингда ғурур ва ифтихор туйғулари жўш уради.\nШундай экан, ўтмишда пойтахт мақомига эга бўлиб, бугун янада гуллаётган кўҳна шаҳарларимизга саёҳат қиламиз.\nКЎҲНА ВА НАВҚИРОН САМАРҚАНД\nЎтмишда узоқ асрлар мамлакат пойтахти бўлган Самарқанд шаҳрининг довруғи дунёга достондир. 1925-1930 йилларларда ҳам Ўзбекистон Республикаси пойтахти ҳисобланган.\nСамарқанд Ўзбекистоннинг жанубий-ғарбида, Зарафшон водийси ўрта қисми (Дарғом ва Сиёб каналлари ораси)да жойлашган. Тошкентдан 300 километр масофада жойлашган. Бу шаҳардан Тошкент-Душанба, Тошкент-Туркманбоши, Тошкент-Бухоро-Учқудуқ-Қунғирот темир йўллари, Катта Ўзбекистон – (Тошкент-Термиз) йўли ўтади. Шаҳар аҳолиси ва хўжаликлари Шовдор, Боғишамол ариқларидан сув олади.\nТарихий ёзма манбаларда Самарқанднинг қадимий шаҳарлиги тўғрисида кўп маълумотларни ўқиганмиз. Ўрта асрлардан «Ғарбда Рим, Шарқда Самарқанд» деган ҳикмат Шарқда оммалашиб кетган. Самарқанд ва Рим инсоният такдиридаги буюк хизматларини назарда тутиб «Боқий шаҳарлар» номини олганлар. Халқ орасида «Самарканд сайқали рўйи заминаст» (Самарқанд ер юзининг сайқали жилоси) сатрлари замирида оламча маъно мужассам.\nБуюк Соҳибқирон Амир Темур ўз даврида Самарқандни ўзгача меҳр билан қадрлади, обод қилди, дунёнинг сайқалига айлантирди.\nАнтик муаллифларнинг асарларида бу шаҳар Мароқанда деб аталган. Яъни, Мароқанда — Самарқанд атамасининг юнонча айтилишидир.\n11-аср олимларидан Абу Райҳон Беруний ва Маҳмуд Қошғарий шаҳар номининг келиб чиқишини «Семизкент», яъни «семиз қишлоқ» сўзининг бузиб талаффуз қилиниши деб тушунтирадилар.\nСамарқанд жаҳоннинг энг қадимий шаҳарларидан бири – 2760 йилдан ортиқ тарихга эга. Самарқанд милоддан аввалги 4-асрдан милоддаги 6-асргача Суғд давлатининг пойтахти бўлган.\nАрхеологик қазишмалардан маълум бўлишича, юқори палеолит даврида ҳам Самарқанд ҳудудида одамлар яшаган. Рим тарихчиси Квинт Курций Руфнинг (милоддан аввалги 1-аср охири — милоддаги 1-аср) ёзишича, Самарқанд қалъаси деворининг айланаси тахминан 10,5 км бўлган. Милоддан аввалги 329 йилда македониялик Александр (Искандар Мақдуний) қўшинлари Самарқандни вайрон қилган. Самарқанд 6-асрда Турк хоқонлиги таркибига кирган ва маҳаллий ҳокимлар томонидан бошқарилган. 7-аср бошидан Зарафшон водийси Самарқанд ҳокимлари қўл остига ўтган. Бу даврда Самарқанд Ҳиндистон, Эрон, Миср ва Византия давлатлари билан савдо-сотиқ қилган.\nҚутайба ибн Муслим бошчилигидаги араб қўшинлари 712 йилда Самарқандни эгаллаган. Қўзғолон кўтарган шаҳар аҳолисининг бир қисмини қириб ташлаган. Ат-Табарий келтирган маълумотга кўра, самарқандликлар шаҳристон (ички шаҳар)ни арабларга бўшатиб беришга мажбур бўлганлар. Араблар шаҳристонда масжид ва минбар қурганлар. Маҳаллий аҳолидан тортиб олинган қимматбахр буюмлар ва олтин, кумуш билан безатилган санамлар (хилат ул-асном)ни эритиб 10 минг мисқол қимматбаҳо металл олинган.\n776-783 йилларда арабларга қарши Муқанна бошчилигида қўзғолон кўтарилган. Арабларга қарши кўтарилган қўзғолонларни бостиришга фаол қатнашган маҳаллий заминдор аҳоли вакиллари 9-аср 20-йилларидан Мовароуннахр ва вилоятларини бошқаришга тортилди, жумладан, Самарқандни бошқариш Сомонийлар қўлига ўтди.\nЎша вақтдан Самарқанд – Сомонийлар давлатининг пойтахти бўлди.\n887 йилдан биринчи марта сомонийлар кумуш тангалари Самарқандда зарб қилина бошлади. Сомонийлар пойтахти Бухорога кўчирилгандан (889) сўнг ҳам Сомонийлар пойтахти Бухорога кўчирилгандан (889) Мовароуннаҳрнинг энг йирик хунармандчилик ва савдо марказларидан бири бўлиб қолди.\n11-асрдан Самарқанд Қорахонийлар давлати таркибига кирган.\n11-асрда Самарқандни Салжуқийлар босиб олган.\n12-асрдан Самарқанд Қорахитойларга тобе бўлган.\n1210 йилдан Самарқанд Муҳаммад Хоразмшоҳ давлати таркибида бўлган.\n1212 йил самарқандликлар Хоразмшоҳга қарши қўзғолон кўтарган.\n1220 йили Чингизхон қўшинлари Самарқандга бостириб кириб, шаҳарга ўт қўйган ва аҳолининг кўп қисмини қирган, қолганлари шаҳарни тарк этиб омон қолган. Бир неча йилдан сўнг Самарқанд қайта тиклана бошлаган.\n13-асрнинг 2-ярмида Самарқандга келган венециялик сайёҳ Марко Поло «Сонмаркон капа ва машҳур шаҳар» деб ёзган. Мўғуллар ҳукмронлиги даврида Самарқанд Чиғатой улуси таркибида бўлган.\n14-аср ўрталарида Мовароуннаҳрда мўғулларга қарши халқ ҳаракатлари бўлиб ўтди. Сарбадорлар қўзғолони натижасида шаҳарда бир неча ой халқ ҳокимияти ўрнатилди.\n14-аср охири ва 15-асрда Самарқанднинг иқтисодий-сиёсий ва маданий ҳаёти анча юксалди. Соҳибқирон Амир Темур салтанати пойтахти сифатида Самарқанд жаҳонга машҳур бўлди. Бу даврда Самарқанд кўпгина Шарқ ва Европа давлатлари билан савдо алоқалари ўрнатган. Самарқандда кўплаб ҳашаматли меъморий иншоотлар қурилган.\nЙирик шарқшунос олим Василий Владимирович Бартольд таъкидлаганидек, Амир Темурнинг фикрига кўра, Самарқанд жаҳоннинг биринчи шахри бўлиши керак эди. Амир Темур вафоти (1405)дан сўнг Самарқанд тахтини Улуғбек эгаллади. Улуғбек даврида Самарқандда қурилишлар авж олди. Қўшни давлатлар билан алоқалар кучайди.\n15-аср охирида (1497) Самарқандни Заҳириддин Муҳаммад Бобур эгаллади.\n1500 йилда Шайбонийхон Самарқандни деярли урушсиз босиб олди.\n16-аср ўрталаригача Самарқанд Шайбонийлар давлатининг пойтахти бўлиб турди. Ўша вақтдан чор Россияси босқинига қадар (1868) Самарқанд шаҳри Бухоро хонлиги (амирлиги) таркибида бўлиб кедди.\n1723-1730 йилларда қозоқлар босқини даврида Самарқанд катта талофат кўрди. 1740-1747 йилларда Нодиршоҳга тобе бўлди.\n17-асрнинг 1-ярмида олчин уруғидан чиққан ўзбек ҳарбий-заминдорларининг йирик вакили Ялангтўш Баҳодир Самарқанд ҳокими бўлган.\n1758-1868 йилларда эса Самарқанд Бухоро амирлигига итоат қилган.\n1868 йил 1 майда Самарқанд яқинидаги Чўпонота тепалигида рус подшоси қўшинлари билан самарқандликлар ўртасида қаттиқ жанг бўлди. Самарқанд аҳолиси шаҳарни босқинчилардан мардонавор ҳимоя қилдилар. Ниҳоят руслар катта талофатлар бериб шаҳарни 2 майда эгалладилар. Кейинчалик Самарқанд ва Каттақўрғон бекликлари бирлаштирилиб, Зарафшон округи тузилди. Сўнгра унга Панжакент ва Зарафшон водийси юқорисидаги тоғли туманлар ҳам қўшилди. 1886 йил Зарафшон округи Самарқанд вилоятига айлантирилди. Самарқанд унинг маъмурий ва савдо марказига айланди. Ўша вақтдан бошлаб, шаҳарда янги типдаги бинолар курила бошлади, янги саноат корхоналари қад кўтарди.\n1918 йил 11 апрелда Самарқандда Туркистон Мухтор Республикаси тузилиши эълон қилинди. 1925-1930 йилларда Самарқанд Ўзбекистон пойтахти бўлиб турди.\n1991 йил Ўзбекистон мустамлакачилик асоратидан қутилиб, мустақилликка эришгач, Самарқанд республиканинг йирик маданий марказига айланди.\nСамарқанд бунёд бўлганидан буён у Ўрта Осиёнинг сиёсий, иқтисодий ва маданий ҳаётида катта мавқега эга бўлиб келди. Шаҳарнинг Буюк ипак йўли чорраҳасида жойлашганлиги, бу ерда қадимдан ҳунармандчиликнинг шойи тўқиш, машҳур Самарканд қоғози ишлаб чиқариш, кулолчилик, темирчилик, новвойлик, қандолатчилик, бадиий каштачилик ва бошқа турлари ҳамда савдо-сотиқ ишларининг ривожига туртки бўлди. Самарқандда қадимдан равнақ топган ҳунармандчилик турлари маҳалла-гузарларнинг номларида сақланиб қолган.\nУзоқ асрлар Самарқанд баланд девор билан ўралган бўлиб, унинг 6 та: Бухоро, Пайкобод, Шоҳизинда, Қаландархона, Сўзангарон, Хожа Аҳрор дарвозаси бўлган. Кечалари шаҳарга кириб-чиқиш тақиқланган. Шаҳар деворининг айланаси 13,9 километр, унинг умумий майдони эса 10,4 километр-квадратни ташкил қилган. Шаҳарда жуда кўп боғ, ариқ-зовур ва ҳовузлар, иккита ғиштин карвонсарой ва учта ҳаммом (2 таси Хожа Ахрор ҳаммомлари, биттаси Мири ҳаммоми) фаолият кўрсатган. Кўчалар шаҳарнинг 6 та дарвозасини Регистон майдони билан боғлаган. Бибихоним масжиди билан Чорсу ўртасидаги кўча анча серқатнов бўлган. Қўрғон шаҳарнинг ғарбий қисмида бўлиб, унинг узунлиги 3,2 километрли ташқи девори ва иккита дарвозаси бўлган. Қўрғонда ҳоким саройи, сипоҳилар яшайдиган уйлар жойлашган. Шаҳар аҳолисининг сони 25-30 мингга етган.\nСамарқанд қадимий тарихи ва меъморий ёдгорликлари туфайли бутун дунё тан олган ҳақиқий музей шахрига айланди. Шу боис республика ҳукумати қарори билан 1982 йилда Самарқанднинг Афросиёб шаҳристони, ўрта асрларда бунёд этилган меъморий ёдгорликлар ва 19-20-асрларда қурилган «Янги шаҳар»даги бинолар, тарих ва ўлкашунослик музейлари асосида «Самарканд давлат бирлашган тарихий-меъморий музей-қўриқхонаси» тузилди. Ўша йилда шаҳарнинг тарихий кисмини муҳофазалаш чегаралари белгиланди.\nСамарқанднинг меъморий-тарихий ёдгорликлари 2001 йилда ЮНЕСКОнинг Финляндияда ўтказилган 25-сессиясида Жаҳон мероси рўйхатига киритилди.\nСамарқандда 73 та йирик тарихий меъморий ёдгорлик: Регистон ансамбли, Шоҳи Зинда ансамбли, Амир Темур мақбараси, Улуғбек расадхонаси, Бибихоним жоме масжиди, Руҳобод мақбараси, Абдидарун мажмуаси, Хожа Аҳрор масжиди, Ҳазрати Хизр масжиди ва бошқа обидалар сақланган.\nЎзбекистан Республикаси Биринчи Президенти Ислом Каримов ташаббуси билан Самарқандда Абу Мансур ал-Мотуридий ас-Самар-қандий дафн этилган Чокардиза қабристони ҳудудида Мотуридий ёдгорлик мажмуи мозорига мақбара қурилди, қабристон обод этилди. Самарқанднинг марказий майдонига Амир Темур ҳайкали ўрнатилди.\nСамарқандгага ташриф буюрган сайёҳларнинг аксарияти зиёратни Имом Бухорий ёдгорлик мажмуасидан бошлайди. Юртимиз мустақиллиги йилларида яратилган бу иншоот мараббаъ шаклида (яъни, тўртбурчак шаклдаги усти гумбазсимон) қурилган, ўлчамлари 9,0х9,0 метр бўлган тўғри тўртбурчакдан иборат мақбара. Умумий баландлиги гумбаз билан биргаликда 17,6 метрни ташкил қилади. Мақбара ташқи қисми асосан Эрон Ислом Республикасининг Исфоҳон шаҳридан келтирилган “Оникс” қимматбаҳо тоши билан безатилган. “Оникс” – бу ўзидан ёруғлик нурини ўтказувчи ва қуёш нурида жилоланиб турли рангларни ҳосил қилувчи ноёб, қимматбаҳо тоғ жинси ҳисобланади. Мақбара ташқи қисми турли миллий услубдаги кошинлар ва юқори гумбази чинни кошинлар билан безатилган. Ушбу кошинларда мақбаранинг барча томонида Қуръон оятлари, жумладан, унинг юқори қисмида “Мулк” сураси тўлиқ ёзилган. Мақбаранинг жанубий томонида “Юсуф” сураси 101-ояти ҳамда “Ғофир” сурасининг 57-60 оятлари кошинларда миллий услубда ёзилган. Унинг ғарбида “Бақара” сурасининг сўнги 285-286 оятлари битилган. Мақбаранинг шимол томонга қараган девор қисмида “Оли-Имрон” сурасининг 1,2,3,4,5,6,7-оятлари билан безатилган. Шарқий деворлар эса, “Оли-Имрон” сурасининг 189, 190, 191, 192, 193, 194-оятлари нақшинкор қилиб ёзилган. Мақбара пастки қисми ҳам худди унинг устунсимон деворлар каби қимматбаҳо тоғ жинси ҳисобланган тош билан яъни, қора гранит “Габра” тоши билан безатилган. Ушбу қора гранит тоши Украина давлатидан келтирилган.\nМақбаранинг ўрта қисмида яъни, унинг марказида Имом Бухорий қабрига рамзий қабр тоши ўрнатилган. Мақбаранинг асосий қисми яъни, Имом Бухорийнинг ҳақиқий қабри мақбаранинг ертўла қисмида бўлиб, унга пастга қараб элтувчи зинапоя орқали кирилади.\nШаҳардаги тарихий обидалар Хитой, Ҳиндистон, Юнонистон (Афина), Италия (Рим) ёдгорликлари каби ўзининг гўзаллиги б-н эъти-борни ўзига тортади. Самарқандга ҳар йили дунёнинг турли мамлакатларидан минглаб сайёҳлар келиб-кетадилар. Меҳмон ва сайёхларга хизмат кўрсатувчи: «Афросиёб», «Самарқанд», «Зарафшон», «Боғишамол», «Марказий», «Президент отель» каби меҳмонхоналар қурилган. Сайёҳларга «Ўзбектуризм» миллий компаниясининг Самарқанд бўлими ходимлари хизмат кўрсатадилар.\nСамарқанд заминида машҳур донишмандлар, алломалар вояга етган, жумладан, Улуғбек Самарқандда мунажжимлар мактабига асос солди, Мадраса ва расадхоналар қурди. Унинг атрофида бутун бир илмий маскан – Улуғбек академияси таркиб топди. Бу академияда Ғиёсиддин Жамшид Коший, Қозизода Румий, Али Қушчи каби машҳур олимлар етишиб чиқди. Улуғбек академиясида амалга оширилган ишлар жаҳон фан оламида тан олинди.\nСамарқанд шаҳрида ҳозирги кунда халқаро миқёсдаги турли анжуманлар ўтказилмоқда. Айниқса, «Шарқ тароналари» халқаро мусиқа фестивалининг Самарқандда ўтказилиши муҳим аҳамиятга эгадир.\nВатанимиз тарихида тутган беқиёс ўрни, самарқандликларнинг асрлар да-вомида миллий фан ва маданиятимиз-ни ривожлантиришга қўшган буюк ҳис-сасининг эътирофи сифатида Самарқанд 1996 йил 28 августда «Амир Темур» ордени билан мукофотланди. Орден топширилган 1996 йил 18 октябрь – “Самарқанд куни” деб эълон қилинди.\nМанбалар ва адабиётлар.: Самарқанд тарихи, Т., 1-2 ж., 1971; Самарқанд (проф. З.М.Акрамов таҳрири остида), Т., 1961; Самарканд шаҳри тўғрисида статистик маълумотлар, С, 2002; Умняков И.И., Алескеров Ю.Н., Самарқанд (справочник-йўл кўрсаткич), Т., 1968; Пугаченкова Г.А., Очиқ осмон остидаги музей, Т., 1981; Зоҳидов П., Самарқанд меъморлик мактаби (19-20-аср бошлари), Т., 1965; Бартольд В.В., История Самарканда при Тимуридах. Соч., том 6, М, 1966; Пугаченкова Г.А., Ремпель Л.И., Выдающиеся памятники архитектуры Узбекистана, Т., 1959; Якубовский А.Ю., Из истории археологического изучения Самарканда, Самарканд, 1927; Шишкин В.А. Калаи Афрасияб, сб. «Аф-расияб», вып. №1, Т., 1969; Шишкин В.А., Афрасияб — сокровищница древней культуры, Т., 1966.\nБУХОРО – ИЛОҲИЙ НУР ТАРАЛГАН ШАҲАР\nҲаж ва умра зиёратига борганларнинг суҳбатида бир ажойиб ҳодиса ҳақида эшитгандим. Айтишларича, Макка ва Мадина шаҳарларига мунтазам илоҳий нур таралиб тураркан. Бу нур аслида Бухорои шарифдан таралар эмиш!\nШундай экан, дунёни мафтун этган Бухоро шаҳри сайёҳлар учун ўзига хос мўъжиза ҳисобланса ажабмас.\nБу кўҳна ва навқирон шаҳар Ўзбекистоннинг жанубий-ғарбида, Зарафшон дарёси қуйи оқимида, Тошкентдан 616 километр масофада жойлашган.\nБухоро Шарқнинг машҳур қадимий шаҳарларидан бири. Археологик маълумотларга кўра, Бухорога милоддан аввалги 1-минг йиллик ўрталарида асос солинган. Ўрта аср араб манбаларида Бухоро Нумижкат, Навмичкат, Бумичкат (Янги қўрғон), Ал-Мадина ас-суфрийя (Мис шаҳар), Мадинат ат-тужжор (Савдогарлар шаҳри), Фохира (Фахрли шаҳар) каби номлар билан тилга олинган. Бухоро атамаси санскритча «вихора» сўзининг турк-мўғулча шакли — «бухор» («ибодатхона») дан келиб чиққан деб тахмин қилинган. Кейинги тадқиқотларда бу атама суғдийча «буғ» ёки «баг» («тангри») ҳамда «оро» («жамол») сўзларидан иборат бўлиб, «тангри жамоли» деган маънони англатади, деган фикр илгари сурилмоқда. Дарҳақиқат, Зарафшон дарёсининг қуйи оқимида жойлашган Бухоро ва унинг атрофидаги ерлар қадимда ниҳоятда хуш-манзара – ҳайвонот ва ўсимлик дунёси бетакрор, кўл ва оқар сувларга бой бўлиб, тарихчи Наршахийнинг «Бухоро тарихи» асаридаги маълумотлар буни тасдиклайди.\nБухоро 6-8-асрлар бошида Бухорхудолар ҳокимлиги пойтахти эди. 709 йили уни Араб халифалиги фатҳ этган, 9-10-асрларда эса усмонийлар пойтахти бўлган. 999 йили қорахонийлар, 1220 йили мўғуллар босиб олган.\n1370 йилдан Бухоро Амир Темур ва Темурийлар давлати, 16-аср бошидан шайбонийлар (1533 йил бу давлат пойтахти Самарқанддан Бухорога кўчирилиши туфайли Бухоро хонлиги деб атала бошлаган) ва 1533 йилдан 1920 йилгача Бухоро хонлиги (амирлиги) маркази бўлган, сўнг шўролар томонидан босиб олинган. 1920 йил 8 сентябрдан бу шаҳар Бухоро Халқ Совет Республикаси (БХСР) нинг пойтахти бўлган.\nБухоро вилояти ҳудудида милоддан аввал 4-3-минг йилликлардаёқ овчилик ва балиқчилик билан шуғулланган, тошдан турли қурол ва буюмлар ясаш маҳоратлари юксак даражага етган неолит даврига мансуб қабилалар яшагани аниқпанган. Милоддан аввалги 2-минг йилликнинг 2-ярмида Зарафшон дарёси ўзанига яқин ерларга, айниқса унинг қадимий тармоқлари (Вобкент дарё, Моҳондарё, Гужайли ва бошқалар) ҳавзаларига чорвадор-деҳқон қабилалари келиб жойлашганлар. Улар ботқоқ ерларда деҳқончилик қилиш билан бирга яйловларда чорвачилик билан ҳам машғул бўлганлар. Археологлар Қоракўл туманидаги Замонбобо деган жойдан мазкур қабилалар манзилгоҳларидан бирининг қолдиқларини топиб ўргандилар. Шу боис бу маданият фанда Замонбобо маданияти деб аталди. Милоддан аввалги 1-минг йилликда Бухоро воҳасида аста-секин сунъий суғориш тармоқлари ва мустаҳкамланган қишлоқлар вужудга кела бошлайди. Зарафшон дарёсининг кадимий тармоғи – Шохруд бўйларидаги дастлабки қишлоқларнинг барпо бўлиши айнан ана шу даврга тўғри келади.\nШаҳарнинг ёшини аниқлаш мақсадида бутун Бухоро воҳаси бўйлаб, чунончи йирик археологик ёдгорликлар – Пойкенд, Қўрғони Вардонзе, Ромитан, Варахша, Хожа Бўстон, Қўзимонтепа, Оқсочтепа ва бошқа шаҳар харобаларида археологик қазишмалар олиб борилди.\nМилоддан аввалги 4-асрда Бухоро арки қурилажак ҳудуд баланд мудофаа девори ва кенг хандақ билан ўраб олиниб, унинг этагида учта мустаҳкамланган манзилгоҳ жойлашган (бу хил манзилгоҳлар милоддан аввалги 1-минг йиллик бошидан Ўрта Осиёнинг деҳқончилик қилинадиган вилоятларига хосдир). Мазкур манзилгоҳлардан бири Фиробдиз, иккинчиси Навмичкат, учинчиси Бухоро деб аталган. Кейинчалик бу уч манзилгоҳ ўзаро бирлашиб ва тўхтовсиз тараққий этиб бориб, каттагина шаҳарга – Бухоро воҳасининг савдо-ҳунармандчилик ва маъмурий марказига айланган.\nБухоронинг Буюж ипак йўли чорраҳасида жойлашганлиги илк даврлардан бошлаб ҳунармандчилик тармоқлари (кулолчилик, темирчилик, мисгарлик, зардўзлик, заргарлик, шишасозлик, кандакорлик, бадиий каштачилик) ва савдо-сотиқ ишларининг ривожланишига туртки бўлди.\nБухорода 100 дан ортиқ йирик тарихий меъморий ёдгорликлар мавжуд. Улар орасида Бухоро арки, Сомонийлар мақбараси, Чашмаи Айюб мақбараси, Матки Аттори масжиди, Намозгоҳ масжиди, Пойи калон ансамбли, Қалъа-девор қолдиқлари, Минораи калон, Масжиди калон, Мир Араб мадрасаси, Тим ва тоқилар, Лабиҳовуз ансамбли, Улуғбек мадрасаси, Чор минор, Болоҳовуз масжиди, Ситораи Моҳи Хоса ансамбли ва бошқа обидалар сайёҳларни мафтун этади.\nБухоро арки – қадимий шаҳарсозлик ёдгорлиги. Дастлаб милоддан аввалги 1-асрда қурилган. Шаҳарнинг қадимий қалъаси. Араблар истилосига қадар аркда шаҳар ҳокимлари – бухорхудотлар яшаган. Сомоиийлар даврида (9-10-асрлар) қайта қурилиб девор ва буржлар билан мустаҳкамланган. Қорахонийлар даврида (11-12-асрлар) ва мўғуллар босқинчилиги вақтида (13-аср) арк бир неча бор вайрон қилинган. Ҳозирги қиёфаси асосан Шайбонийлар сулоласи даври (16-аср)да шаклланган. Аркнинг ғарбий деворидан бошқа ҳамма деворлари, бурчаклардаги миноралар бузилиб кетган. Арк дарвозаси олдидаги Регистон майдонида кўпгина иморатлар бўлган. Унинг ғарбий деворига қараган пешайвонга замбараклар қўйилган. Арк дарвозасининг чап томонида лашкарбоши меҳмонхонаси, шимолда эса қурол-яроғлар тузатиладиган устахона ва аслаҳахона (қўрхона) бўлган.\nБухоронинг 2500 йиллиги муносабати билан арк ичкарисидаги тахт жойлашган ҳовли таъмирланиб, ўз ҳолига келтирилди. Арк деворлари янгиланди. «Гўриён» дарвозаси қайта тикланди ва бошқа ободонлаштириш ишлари олиб борилди. Ер сатҳидан 2,5-3 мнтр чуқурликда гумбазсимон ер ости йўли борлиги аниқланди. Аркда Бухоро давлат меъморий-бадиий музей-қўриқхонаси жойлашган.\nБухоро йирик илм-маънавият, маърифат марказларидан биридир. 1996 йил мартдан Ўзбекистон Фанлар Академияси Самарқанд бўлимининг Бухоро минтақавий маркази фаолият кўрсатмоқда.\nБухоро заминида машҳур, донишманд алломалар вояга етган, ўқиб ижод этган. Абу Ҳафси Кабир Бухорий (767-832), Муҳаммад Хўжа Исмоил Имом ал-Бухорий, Ибн Сино, Наршахий, Дақиқий, Рудакий, Балъамий, Абдухолиқ Ғиждувоний, Баҳоуддин Нақшбанд, Сайфиддин Бохарзий, Носир Бухорий, Шамсиддин Бухорий, Убайдуллоҳ Бухорий, Мушфиқий, Ҳофиз Таниш Бухорий, Турди Фароғий, Аҳмад Дониш… бу рўйхатни узоқ давом эттириш мумкин.\n1997 йил октябрь ойида Бухоронинг 2500 йиллиги Ўзбекистонда кенг нишонланди. 50 дан ортиқ тарихий-меъморий обидалар таъмирланди, янги истироҳат боғлари, хиёбонлар барпо қилинди.\nМанбалар ва адабиётлар: Наршахий, Бухоро тарихи, Т., 1966; История ат-Табари, Т., 1987;Ҳофиз Таниш Бухори й, Абдул-ланома [1 —2-ж.лар], Т., 1999—2000; Ҳасанхожа Нисорий, Музаккири аҳбоб, Т., 1993; М ир Мухаммад Амин Бухарий, Убайдулланаме, Т., 1957; Абдурахмони Тали, История Абулфейзхана, Т., 1959.\nХИВА — МОЗИЙ КЎЗГУСИ\nДавомини бир неча дақиқадан сўнг ўқийсиз.\nNext story Tafakkurga makon – «Uchildiz»\nPrevious story Маънавият ва маърифат — қалб гавҳари


Юртимизда “Широкая Масленица” кенг нишонланди — KMODS\nPosted on 01.03.2020 Author admin\tКомментарии к записи Юртимизда “Широкая Масленица” кенг нишонланди отключены\nПойтахтимизнинг сўлим гўшаларидан бири — «Наврўз» истироҳат боғида Славян халқларининг миллий байрами — “Широкая масленица” ўтказилди. Тадбирда мамлакатимиздаги вазирлик ва идоралар ходимлари, дипломатик корпус вакиллари, турли миллий маданий марказлар раислари ва фаоллари, пойтахт аҳолиси ва меҳмонлар ҳамда Оммавий ахборот воситалари ходимлари иштирок этишди.\nМеҳмонлар эътиборига концерт дастури таклиф этилди. қизқарли викториналар, танловлар ҳам йиғилганларга манзур бўлди. Боғнинг икки тарафида чиқиш қилган «Калинушка» славян қўшиқ ансамбли, «Ветеран хор», «Қалбли куйлар», «Ивушка» халқ куйлари каби 20 га яқин санъат гуруҳлари танлов, ўйин-кулги билан барчаги кайфиятига янада кўтаринкилик бағишлашди. Рус маданий Марказининг ёш фаоллари рус халқ эртакларининг қаҳрамонларини акс эттирган томошаларни намойиш қилишди. Байрам меҳмонларига миллий таомлар — асал, калачи, чинакам самовар чойи таклиф этилди.\nЎзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси билан ҳамкорликда Рус миллий маданий маркази томонидан ташкил этилган байрам тантаналари табиат билан инсон ўртасидаги азалий боғлиқликни тараннум этувчи дастур ва қизиқарли томошаларга бой бўлди.\nБайрамнинг тантанали очилиш маросимида қўмита раиси Рустамбек Қурбонов барча йиғилганларни самимий қутлаб, юртимизда хукм сураётган осойишталик, миллатлараро тотувлик ва диний бағрикенглик бугунги сингари байрамларни ўтказишимизга замин яратаётганини таъкидлади. Шунингдек у яқинлашиб келаётган ўзбек халқининг энг севимли байрамларидан бири Наврўзи айёмини биргаликда кўтаринки руҳда нишонлашга тилак билдирди.\nЎзбекистон ва Тошкент Митрополити Викентий байрамнинг асосий ғояси хусусида гапирар экан, барча инсонлар бир-бирлари билан аҳил иноқ яшашлари, яқинларига ширин сўз бўлиб ёрдамини аямасликлари кераклигини таъкидлади. Шунингдек давлатимиз томонидан диний бағрикенглик, миллатлараро тотувликка қаратилган эътиборни юқори баҳолади. Бу каби тадбирларни ўтказишда мамлакатимиз хукумати томонидан доимо амалий кўмак кўрсатилаётганини эътироф этди.\nБайрам давомида истироҳат боғида амалий ва тасвирий санъат, ҳунармандчилик бўйича маҳорат дарслари ташкил қилинди. Анжуманда шунингдек, “Широкая масленица” тарихи, уни нишонлаш билан боғлиқ урф-одат ва анъаналарнинг мазмун-моҳияти, аҳамияти хусусида сўз юритилди. Рус миллий куй-қўшиқлари, ёш истеъдод эгаларининг бадиий чиқишлари сайлга ўзгача тароват бағишлади.


3. Жанубий Помир-Олой ва Копетдоғдаги камёб эндемик ўсимлик.\nБош пиёзининг эни 3–5 см, қорамтир, қоғозсимон пўстли. Пояси 60–130 см узунликда, силлиқ. Барглари 4–5 та, силлиқ. Соябони кўпгулли, деярли шарсимон, диаметри 5–12 см. Гулбандлари деярли тенг, гулёнбаргчалари йўқ, узунлиги 3–6 см. Гулқўрғон бўлаклари юлдузсимон, оч бинафша рангли, узунлиги 5–6 мм, овалсимон, тўмтоқроқ, эгилмайдиган. Чангчи иплари бигизсимон, узунлиги 4–5 мм. Кўсаги шарсимон, диаметри 5–6 мм.\nСурхондарё вилояти: Кўҳитанг тизмасида – Кампиртепа сойининг жанубий ёнбағри, Ҳисор тизмасининг жануби-ғарбий ёнбағирлари ва Боботоғ тизмасида тарқалган. Ўзбекистондан ташқарида Эрон, Афғонистон, Тожикистон ва Туркманистонда учрайди.\nТоғларнинг пастки ва ўрта қисмларидаги тошли ёнбағирларда ўсади.\n5–8 та тупдан иборат кичик тўплар ҳосил қилади.\nМол боқилиши ва уруғининг паст унувчанлиги туфайли камайиб кетган.\nСурхон давлат қўриқхонасида муҳофаза қилинади.


Шариат ва тариқат, маърифат ва ҳақиқат\nХожа Аҳмад Яссавий ҳикматларининг бирида:\nБарча ишни комил тутиб шариатга,\nБошдин кечиб, қадам қўюб тариқатга.\nЖону дилин муштоқ этиб маърифатга,\nҲақиқатнинг асрорига жўён бўлур,- дейилса,\nЯна бошқа бирида:\nШайтон келиб, иймонини олор эрмиш, - деб таъкидланади.\nШариат شريعة – Аллоҳ таоло томонидан пайғамбарлар орқали инсонларга юборилган илоҳий буйруқлар ва исломий қонунлар мажмуаси.\nШариатнинг асоси – илм, амал ва ихлос. Буларнинг учаласи бирлашса, инсонни Аллоҳга яқинлашиш йўлига олиб боради.\nТариқат طريقة сўзи арабча йўл деган маънони англатиб, Аллоҳ таоло буюрган, пайғамбар алайҳиссалом юрган йўллардан бориб, у кишининг ҳамма суннатларига амал қилиш, аҳли сунна вал жамоа ақидасига ишониш ва амал қилиш, Аллоҳга яқинлашиш ва Унинг розилигига эришиш учун юриш керак бўлган йўлдир.\nТариқат шариатга қувват ва безак беради. Шариатдан узоқ тариқат - бу тариқат эмас. Тариқат арбоблари Қуръон ва Ҳадисга, мазҳаб ва ақидага таяниб, Аллоҳни таниш, Ҳақ таолонинг васлига етишиш учун тариқатларга асос солганлар. Тариқатнинг қуроли - зикр ва тафаккур.\nМаърифатнинг معرفة луғавий маъноси таниш, билиш бўлиб, тасаввуфий маъноси эса инсон ва илоҳий сир-асрордан воқиф бўлиш демакдир.\nАллоҳни таниган кишилар ориф деб аталадилар.\nМаърифат босқичида инсон Ҳақ таолони кўнгил билан таний бошлайди. Маърифат - Ҳақ таолодан бериладиган илоҳий илҳом. Бу ладуний илм – Аллоҳ таолонинг ўз ҳузуридан суюкли ва хос бандаларига юборадиган ботиний илм дейилади.\n3 хил илм босқичлари бор:\nИлмул-яқин – билим орқали ишониш.\nАйнул-яқин - қулоқ билан эшитиб, кўз билан кўриб ишонч ҳосил қилиш.\nҲаққул-яқин – эшитиб ёки ўқиб, кейин кўз билан кўриб, унинг ҳақ эканлигига ишонч ҳосил қилиш.\nҲақиқат حقيقة – соликнинг Ҳаққа етишиш босқичи.


Амоксил-К 625 – medu.uz – Дорилар ҳақида маълумотлар ўзбек тилида\nHome Йўриқномалар Амоксил-К 625\nПрепаратнинг савдо номи: Амоксил-К 625\nТаъсир этувчи моддалар (ХПН): амоксициллин тригидрати. амоксициллинга нисбатан ҳисобланганда; калий клавуланати. клавулан кислотасига нисбатан ҳисобланганда (калий клавуланат микрокристалл целлюлоза билан аралашма кўринишида (1:1) ГЛС таркибига киради).\nфаол моддалар: амоксициллин тригидрати, амоксициллинга нисбатан ҳисобланганда – 500 мг, калий клавуланат ва микрокристалл целлюлоза аралашмаси (1:1) нисбатда, клавулан кислотасига нисбатан ҳисобланганда – 125 мг;\nёрдамчи моддалар: микрокристалл целлюлоза, натрий крахмалгликоляти (А типида), сувсиз коллоид кремний диоксиди, магний стеарати, «Opadry II White» 33G28707 қопламаси учун аралашма (гипромелоза (гидроксипропилметилцеллюлоза); титан диоксиди (Е 171); лактоза моногидрати; полиэтиленгликоль (макрогол) 3000; триацетинни сақлайди).\nТаърифи: плёнка қобиқ билан қопланган, оқ рангли, овал шаклидаги икки томонлама қавариқ юзали, бир томонида бўлиниш чизиғи бўлган таблеткалар.\nФармакотерапевтик гуруҳи: Тизимли қабул қилиш учун антибактериал воситалар. Бета-лактам антибиотиклар. пенициллинлар. Пенициллинларни бета-лактамаза ингибиторлари билан комбинацияси.\nАТХ коди: J01C R02.\nАмоксициллин – кўпгина граммусбат ва грамманфий микроорганизмларга қарши кенг антибактериал фаоллик доирасига эга ярим синтетик антибиотик. Амоксициллин бета-лактамазага сезувчан ва унинг таъсирида парчаланади, шунинг учун амоксициллиннинг фаоллик доираси ушбу ферментни синтез қилувчи микроорганизмларни ичига олмайди. Клавулан кислотаси пенициллинларга ўхшаш бета-лактам тузилмага эга ва пенициллинлар ва цефалоспоринларга нисбатан резистент бўлган микроорганизмларга хос бета-лактамаза ферментларини инактивация қилади. Хусусан, у клиник нуқтаи назардан муҳим бўлган плазмид бета-лактамазаларга нисбатан яққол ифодаланган фаолликка эга бўлиб, мазкур плазмид бета-лактамазалар кўпинча антибиотикларга нисбатан кесишувчан резистентликни юзага келишига масъул бўлади. Таркибида клавулан кислотасининг мавжудлиги амоксициллинни бета-лактамаз ферментлари таъсири остида парчаланишдан ҳимоя қилади ва амоксициллин ҳамда бошқа пенициллинлар ва цефалоспоринларга резистент бўлган кўп микроорганизмларни киритган ҳолда амоксициллинни антибактериал таъсир доирасини кенгайтиради.\nҚуйида келтирилган микроорганизмлар амоксициллин/клавуланатга in vitro сезгирликка мувофиқ таснифланган.\nГраммусбат аэроблар: Bacillus anthracis, Enterococcus faecalis, Listeria monocytogenes, Nocardia asteroids, Streptococcus pyogenes, Streptococcus agalactiae, бошқа бета-гемолитик турлари Streptococcus, Staphylococcus aureus (метициллинга сезгир штаммлари), Staphylococcus saprophyticus (метициллинга сезгир штаммлари), коагулазоманфий стафилококклар (метициллинга сезгир штаммлари).\nГрамманфий аэроблар: Bordetella pertussis, Haemophilus influenza, Haemophilus parainfluenzae, Helicobacter pylori, Moraxella catarrhalis, Neisseria gonorrhoeae, Pasteurella multocida, Vibrio cholera.\nБошқалар: Borrelia burgdorferi, Leptospirosa ictterohaemorrhagiae, Treponema pallidum.\nГраммусбат анаэроблар: Clostridium, Peptococcus niger, Peptostreptococcus magnus, Peptostreptococcus micros турлари, Peptostreptococcus турлари.\nГрамманфий анаэроблар: Bacteroides (жумладан Bacteroides fragilis) турлари, Capnocytophaga, Eikenella corrodens турлари, Fusobacterium, Fusobacterium nucleatum турлари, Porphyromonas турлари, Prevotella турлари.\nБўлиши мумкин бўлган орттирилган резистентликка эга штаммлари\nГрамманфий аэроблар: Escherichia coli, Klebsiella oxytoca, Klebsiella pneumonia, Klebsiella, Proteus mirabilis, Proteus vulgaris турлари, Proteus турлари, Salmonella турлари, Shigella турлари.\nГраммусбат аэроблар: Corynebacterium, Enterococcus faecium, Streptococcus pneumonia турлари, Streptococcus viridans турлари.\nСезгир бўлмаган микроорганизмлар\nГрамманфий аэроблар: Acinetobacter, Citrobacter freundii турлари, Enterobacter, Hafnia alvei, Legionella pneumophila, Morganella morganii турлари, Providencia турлари, Pseudomonas турлари, Serratia, Stenotrophomas maltophilia, Yersinia enterolitica турлари.\nБошқалар: Chlamydia pneumonia, Chlamydia psittaci, Chlamydia, Coxiella burnetti турлари, Mycoplasma турлари.\nПрепаратнинг ҳар иккала компоненти (амоксициллин ва клавулан кислотаси) pH физиологик қийматларида сувдаги эритмаларида тўлиқ эрийди. Ҳар иккала компонент перорал қўлланганида тез ва яхши сўрилади. Қон зардобида концентрациянинг энг юқори қийматига ичга қабул қилинганидан кейин 1 соат ўтгач эришилади. Амоксил-К 625 дори воситасини сўрилиши у овқатланишни бошида қўлланганида яхшиланади.\nАмоксил-К 625 препаратининг дозасини икки марта ошириш қон зардобида унинг концентрацияси икки марта ошишига олиб келади. Препаратнинг ҳар иккала компоненти қон оқсиллари билан ёмон боғланади, уларнинг тахминан 70% қон зардобида эркин ҳолатда қолади.\nЎткир бактериал синусит; ўткир ўрта отит; сурункали бронхитни тасдиқланган зўрайиши; касалхонадан ташқари пневмония; циститлар; пиелонефритлар; тери ва юмшоқ тўқималарнинг инфекциялари, шу жумладан целлюлитлар, ҳайвонларни тишлаши, тарқоқ целлюлитли оғир дентоальвеоляр абсцесслар; суяк ва бўғимларнинг инфекциялари, шу жумладан остеомиелитлар каби препаратга сезувчан микроорганизмлар томонидан чақирилган бактериал инфекцияларни даволаш.\nПрепаратни антибиотиклар билан даволаш бўйича расмий тавсияларга ва антибиотикка нисбатан маҳаллий сезгирлик маълумотларига кўра қўллаш лозим. Амоксициллин/клавуланатга сезгирлик турли минтақаларда фарқланади ва вақт ўтиши билан ўзгариши мумкин. Зарурат бўлганида маҳаллий сезгирлик бўйича маълумотларга мурожаат қилиш ва, агар керак бўлса, микробиологик текширув ва сезгирликка тест ўтказиш лозим.\nДоза кутиладиган патогенларга ва уларнинг антибактериал препаратларга сезгирликка, касалликнинг оғирлигига ҳамда инфекцияни ривожланишига, беморнинг ёши, тана вазни ва буйрак фаолиятига боғлиқ бўлади.\nТана вазни ≥ 40 кг бўлган катталар ва болалар учун суткалик доза 1500 мг амоксициллин/375 мг клавулан кислотасини ташкил этади.\nТана вазни 25 кг дан 40 кг гача бўлган 6 ёшдан бошлаб болалар учун максимал суткалик доза зарурат бўлганида 2400 мг амоксициллин/600 мг клавулан кислотасигача етиши мумкин.\nАгар даволаш учун амоксициллинни катта дозаларини буюриш керак бўлса, клавулан кислотасининг ортиқча юқори дозаларидан чекланиш мақсадида препаратнинг бошқа шаклларини қўллаш лозим.\nДаволаш давомийлигини пациентни даволашга бўлган клиник жавоби бўйича аниқлаш лозим. Айрим инфекциялар (масалан, остеомиелит) узоқ муддат давомида даволашни талаб қилади.\nТана вазни ≥ 40 кг бўлган катталар ва болаларга:\nАмоксил-К 625 ни 1 таблеткаси суткада 3 марта.\nТана вазни 25 кг дан 40 кг гача бўлган 6 ёшдан бошлаб болаларга:\nДоза суткада тана вазнининг ҳар килограммига 20 мг/5 мг дан суткада тана вазнининг ҳар килограммига 60 мг/15 мг гача 3 марта қабул қилиш учун бўлинган.\nТаблеткани бўлиш мумкин бўлмаганлиги туфайли, тана вазни 25 кг дан кам бўлган болаларга препаратни бошқа дори шаклида қўллаш керак.\nКекса ёшдаги пациентларда дозага тузатиш киритиш талаб қилинмайди. Зарурат бўлганида буйрак фаолиятига боғлиқ равишда дозага тузатиш киритиш лозим.\nДозани белгилаш амоксициллинни максимал даражасини ҳисоблашга асосланади. Креатинин клиренси > 30 мл/мин бўлганида пациентга дозани ўзгартириш зарурати йўқ.\nТана вазни ≥ 40 кг бўлган катталар ва болалар\nКреатинин клиренси 10-30 мл/мин 500 мг/125 мг суткада 2 марта\nКреатинин клиренси < 10 мл/мин 500 мг/125 мг суткада 1 марта\nГемодиализ 500 мг/125 мг ҳар 24 соатда плюс\n500 мг/125 мг диализ вақтида (қон плазмасида амоксициллин ва клавулан кислотаси концентрацияси пасайганлиги туфайли)\nТана вазни 25 кг дан 40 кг гача бўлган 6 ёшдан бошлаб болалар\nТаблеткани бўлиш мумкин бўлмаганлиги туфайли, тана вазни 25 кг дан 40 кг гача, креатинин клиренси 30 мл/мин бўлган 6 ёшдан бошлаб болаларга ёки гемодиализда бўлган болаларга препаратни мазкур дори шаклини буюрмаслик керак.\nЖигар фаолиятини бузилишида дозалаш\nЭҳтиёткорлик билан қўллаш керак; жигар фаолиятини мунтазам назорат қилиш керак.\nТаблеткани бутунлигича, чайнамасдан ютиш лозим. Агар зарур бўлса, таблеткани иккига бўлиб, уларни чайнамасдан ютиш мумкин. Оптимал сўрилиши ва овқат ҳазм қилиш йўллари томонидан юз бериши мумкин бўлган ножўя реакцияларни камайтириш учун препаратни овқатланиш бошланишида қабул қилиш лозим.\nДаволаш давомийлигини индивидуал равишда аниқлаш керак. Даволашни бемор ҳолатини баҳоламай туриб 14 суткадан ортиқ давом эттириш мумкин эмас.\nДаволашни парентерал бошлаш мумкин, сўнгра эса перорал давом эттириш керак.\nИнфекциялар ва инвазиялар томонидан: тери ва шиллиқ қаватлар кандидози.\nҚон айланиши ва лимфа тизимлари томонидан: қайтувчи лейкопения (шу жумладан нейтропения) ва тромбоцитопения; қайтувчи агранулоцитоз ва гемолитик анемия; қон кетиши вақти ва протромбин индексини ортиши.\nИммун тизими томонидан: ангионевротик шиш, анафилаксия, зардоб синдроми, аллергик васкулит.\nНерв тизими томонидан: бош айланиши, бош оғриғи; қайтувчи юқори фаоллик ва конвульсиялар (конвульсиялар буйрак фаолияти бузилган ёки препаратни юқори дозаларини қабул қилаётган пациентларда юзага келиши мумкин).\nКатталарда: диарея, кўнгил айниши, қусиш.\nБолаларда: диарея, кўнгил айниши, қусиш; кўнгил айниши кўпинча препаратнинг юқори дозалари билан боғлиқ бўлади. Агар препаратни овқатланиш бошланишида қабул қилинса, овқат ҳазм қилиш йўллари томонидан юқорида эслатиб ўтилган симптомларни камайтириш мумкин; овқат ҳазм бўлишини бузилиши; антибиотиклар билан боғлиқ бўлган колит (шу жумладан псевдомембраноз колит ва геморрагик колит), қора «сертук» тил.\nГепатобилиар реакциялар томонидан: АСТ ва/ёки АЛТ даражасини мўътадил ошиши бета-лактамлар гуруҳидаги антибиотиклар билан даволанган беморларда қайд этилган, бироқ ушбу ҳолатнинг клиник аҳамияти аниқланмаган; гепатит ва холестатик сариқлик. Ушбу ҳолатлар бошқа пенициллинлар ва цефалоспоринлар қўлланганида юзага келган.\nГепатитлар энг аввало эркаклар ва кекса ёшдаги беморларда юзага келган бўлиб, уларни юзага келиши препарат билан узоқ муддат давомида даволашга боғлиқ бўлиши мумкин. Болаларда бундай ҳолатлар айрим якка ҳолларда юзага келган.\nКасаллик симптомлари даволаш вақтида ёки дарҳол ундан кейин юзага келади, аммо айрим ҳолларда даволаш тамомланганидан кейин бир неча ҳафта ўтгач юзага келиши мумкин. Ушбу ҳолатлар одатда қайтувчи характерга эга бўлади. Ўлим билан якун топадиган ҳоллар ҳақида фавқулодда кам ҳолларда хабар қилинган бўлиб, улар доимо оғир асосий касаллиги бўлган пациентларда ёки жигарга негатив таъсир кўрсатадиган препаратларни бир вақтда қабул қилган пациентларда юз берган.\nТери ва тери ости тўқималари томонидан: тери тошмаси, қичишиш ва эшакеми; кўп шаклли эритема; Стивенс-Джонсон синдроми, токсик эпидермал некролиз, пуфакчали эксфолиатив дерматит, ўткир генерализация қилинган экзантематоз пустулёз.\nҲар қандай аллергик дерматит пайдо бўлганида даволашни тўхтатиш лозим.\nБуйрак ва сийдик ажратилиши тизими томонидан: интерстициал нефрит, кристаллурия («Дозани ошириб юборилиши» бўлимига қаранг).\nПрепарат компонентларига, пенициллинлар гуруҳидаги ҳар қандай антибактериал воситаларга юқори сезгирлик.\nАнамнезда бошқа бета-лактам агентларини (шу жумладан цефалоспоринлар, карбапенемлар ёки монобактамларни) қўллаш билан боғлиқ юқори сезгирликнинг оғир реакциялари (шу жумладан анафилаксия) мавжудлиги.\nАнамнезда амоксициллин/клавуланатни қўллаш билан боғлиқ сариқлик ёки жигар дисфункцияси мавжудлиги.\nПробенецид билан бир вақтда қўллаш тавсия этилмайди. Пробенецид амоксициллинни буйрак каналлари секрециясини пасайтиради. Уни Амоксил-К 625 препарати билан бир вақтда қўллаш узоқ вақт давомида қонда амоксициллин даражасини ошишига олиб келиши мумкин, бироқ клавулан кислотаси даражасига таъсир этмайди.\nПенициллинлар метотрексатни ажратилишини секинлаштириши мумкин, бу метотрексатнинг токсиклигини ошишига олиб келиши мумкин.\nАмоксициллин билан даволаш вақтида аллопуринолни бир вақтда қўллаш аллергик реакциялар эҳтимолини кўпайтириши мумкин. Амоксил-К 625 ва аллопуринолни бир вақтда қўллашга доир маълумотлар йўқ.\nБошқа антибиотиклар каби Амоксил-К 625 ичак микрофлорасига таъсир кўрсатиши мумкин, бу эстрогенлар реабсорбцияси камайишига ва комбинация қилинган перорал контрацептивлар самарадорлигини пасайишига олиб келади.\nАценокумарол ёки варфарин билан даволанаётган ва амоксициллинни қабул қилаётган пациентларда INR даражаси ортиши ҳақида алоҳида маълумотлар мавжуд. Агар бундай қўллаш зарур бўлса, Амоксил-К 625 препарати билан даволашни буюришда ёки тўхтатишда протромбин вақти ёки INR ни синчковлик билан назорат қилиш лозим.\nАмоксил-К 625 препарати билан даволаш бошланишидан олдин анамнезда пенициллинлар, цефалоспоринлар ёки бошқа аллергенларга юқори сезгирлик реакциялари мавжудлигини аниқлик билан аниқлаш зарур.\nПациентларда оғир, гоҳида ҳатто ўлим билан якун топадиган юқори сезгирлик ҳоллари (анафилактоид реакциялар) пенициллин билан даволаш вақтида кузатилади. Бундай реакциялар анамнезда пенициллинларга юқори сезгирлиги бўлган беморларда юзага келиши эҳтимоли кўпроқ («Қўллаш мумкин бўлмаган ҳолатлар» бўлимига қаранг). Аллергик реакция юзага келган тақдирда амоксициллин/клавуланат билан даволашни тўхтатиш ва тегишли даволашни буюриш лозим.\nАгар инфекция амоксициллинга сезувчан микроорганизмлар томонидан чақирилиши исботланган тақдирда, расмий тавсияларга мувофиқ амоксициллин/клавулан кислотаси комбинациясидан амоксициллинга ўтиш имкониятини ўйлаб кўриш зарур.\nИнфекцион мононуклеозга шубҳа қилинганида Амоксил-К 625 ни буюриш мумкин эмас, чунки амоксициллинни мазкур патологияда қўлланганида қизамиққа ўхшаш тошма ҳоллари қайд этилган.\nПрепаратни узоқ вақт давомида қўллаш гоҳида Амоксил-К 625 га сезувчан бўлмаган микрофлорани ортиқча ўсишини келтириб чиқариши мумкин.\nДаволаш бошланишида пустулалар билан боғлиқ полиморф эритемани ривожланиши ўткир генерализация қилинган экзантематоз пустулёз симптоми бўлиши мумкин. Бундай ҳолларда даволашни тўхтатиш зарур, амоксициллинни бундан кейин юборилиши мумкин эмас.\nАмоксил-К 625 ва перорал антикоагулянтларни қабул қилаётган пациентларда камдан-кам ҳолларда нормадан ортиқ протромбин вақтини узайиши (халқаро нормаллашган нисбатлар (INR) даражасини ошиши) кузатилиши мумкин. Антикоагулянтларни бир вақтда қабул қилинганида тегишли мониторинг олиб борилиши зарур. Антикоагуляциянинг зарур даражасини ушлаб туриш учун перорал антикоагулянтлар дозасига тузатиш киритиш талаб қилиниши мумкин.\nАмоксил-К 625 ни жигар дисфункцияси бўлган пациентларга эҳтиёткорлик билан буюриш лозим. Амоксициллин дори воситалари билан клавулан кислотаси билан комбинацияда даволанган айрим беморларда жигар фаолияти тестлари ўзгаришлари тўғрисидаги маълумотлар мавжуд бўлиб, ушбу ҳолатнинг клиник аҳамияти аниқланмаган.\nХолестатик сариқлик ҳақида айрим хабарлар мавжуд бўлиб, мазкур касаллик оғир кечиши мумкин, аммо одатда қайтувчи бўлади. Симптомлари даволаш тамомланганидан кейин 6 ҳафтагача намоён бўлмаслиги мумкин.\nБуйрак фаолияти бузилган пациентлар учун дозага мувофиқ, бузилиш даражасига қараб тузатиш киритиш зарур («Қўллаш усули ва дозалари» бўлимига қаранг).\nСийдик чиқарилиши паст бўлган пациентларда жуда кам ҳолларда кристаллурия, энг аввало препаратни парентерал юборилишида кузатилиши мумкин. Шунинг сабабли амоксициллинни юқори дозалари билан даволаш вақтида кристаллурия юзага келиши хавфини камайтириш учун ичилган суюқлик ва чиқарилган сийдик ўртасида мос балансни қўллаб-қувватлаш тавсия этилади («Дозани ошириб юборилиши» бўлимига қаранг).\nАмоксициллин билан даволашда сийдикда глюкоза даражасини аниқлаш учун глюкозооксидаза билан ферментатив реакциялардан фойдаланиш лозим, чунки бошқа усуллар сохта мусбат натижаларни бериши мумкин.\nПрепаратда клавулан кислотасини мавжудлиги эритроцитлар мембранасида IgG ва альбуминни носпецифик боғланишини келтириб чиқариши мумкин, шу сабабли бунинг оқибатида Кумбс тестини ўтказишда сохта мусбат натижа бўлиши мумкин.\nАмоксициллин/клавулан кислотасини қабул қилган пациентларда Aspergillus мавжудлигига тестларнинг сохта мусбат натижалари ҳақидаги маълумотлар мавжуд. Шу сабабли амоксициллин/клавулан кислотаси билан даволанаётган пациентларда бундай мусбат натижаларни эҳтиёткорлик билан шарҳлаш ва бошқа ташҳислаш усуллари билан тасдиқлаш лозим.\nПрепарат ёрдамчи модда сифатида лактозани сақлайди, шу сабабли препаратни галактозани ўзлаштира олмайдиган, лактаза танқислиги ёки глюкоза/галактоза сўрилишини бузилиши бўлган пациентларда қўллаш мумкин эмас.\nАмоксициллин/клавуланатнинг инсон учун дозасидан (500 мг/125 мг) 10 марта ортиқ бўлган дозаларни ҳайвонларга қўллаш тератоген таъсир кўрсатмаганлиги ҳақида маълумотлар мавжуд.\nҲомила қобиқлари муддатидан илгари ёрилиши бўлган аёлларда амоксициллин/клавуланатни (500 мг/125 мг) профилактик қўлланилиши янги туғилган чақалоқларда некротик энтерколит хавфи ошиши билан боғлиқ бўлиши мумкинлиги ҳақида маълумотлар мавжуд. Препаратни ҳомиладорлик даврида, айниқса I учойлигида қўллашдан воз кечиш лозим, препаратни қўллашдан олинадиган фойда потенциал хавфдан ортиқ бўлган ҳоллар бундан мустасно.\nПрепаратнинг ҳар иккала фаол компоненти она сутига чиқарилади (клавулан кислотасини эмизикли болага таъсири ҳақидаги ахборот йўқ). Мувофиқ эмизикли гўдакда диарея ва шиллиқ қаватларни замбуруғли инфекцияси пайдо бўлиши мумкин, шу сабабли эмизишни тўхтатиш лозим.\nАмоксил-К 625 ни эмизиш даврида фақат шифокор фикрига кўра қўллашдан келадиган фойда хавфдан устун бўлган ҳолда қўллаш мумкин.\nАмоксил-К 625 ни тана вазни камида 25 кг бўлган 6 ёшдан бошлаб болаларга қўлланади.\nАвтотранспортни бошқариш ёки бошқа механизмлар билан ишлаш қобилиятига салбий таъсири кузатилмаган, бироқ бош айланиши каби ножўя таъсири эҳтимолини ҳисобга олиш лозим.\nДозани ошириб юборилиши овқат ҳазм қилиш йўллари томонидан симптомлар ва сув-электролит балансини бузилиши билан кечиши мумкин. Ушбу ҳолатлар сув-электролит балансига тузатиш киритишга эътиборни қаратган ҳолда симптоматик даволанади. Кристаллурия ҳоллари ҳақида маълумотлар мавжуд бўлиб, бу баъзан буйрак етишмаслигини келтириб чиқариши мумкин («Махсус кўрсатмалар» бўлимига қаранг). Амоксил-К 625 қон оқимидан гемодиализ усули билан чиқариб юборилиши мумкин.\n7 таблеткадан блистерда, 2 ёки 3 блистердан қутида.


ТТА Термиз филиалида яна қизиқарли семинар...\nБугунги кунда нуфузи ва дунё миқёсида юқори даражада турган Scopus рўйхатига кирган журналларда мақола чоп этиш муҳим аҳамият касб этмоқда. Ёзилган ҳар бир илмий ишнинг савияси ва сифатини юқори даражада кўрсатиб берувчи ушбу ҳаволаларнинг маълумотлар базасида мақолалар чоп этиш ҳар бир ОЎЮ профессор-ўқитувчиси ва изланувчиларининг олдида турган асосий вазифаси бўлиб қолмоқда.\nЖорий йилнинг 6 март куни Тошкент тиббиёт академияси Термиз филиалига ЕLSEVIER компаниясининг Ўзбекистондаги координатори Дилноза Алланазарова ташриф буюрди. Ташриф доирасида Scopus, Science Direct халқаро илмий-техник маълумотлар базасидан самарали фойдаланиш усуллари мавзусида семинар-тренинг ўтказилди. Семинар-тренингда филиал илмий ишлар ва инновациялар бўйича директор ўринбосари Э.А.Бердиев, Илмий ва Халқаро бўлим ходимлари ва профессор-ўқитувчилари қатнашди.\n30.03.2019 Илмий тадбирлар 0 0\nЭлектрон дарслик тақдимоти\n4 март куни филиалга Тошкент тиббиёт академияси “Умумий ва болалар жаррохлиги” кафедраси мудири, профессор А.О.Охунов ташриф буюрди ва профессор томонидан “Тиббиёт касбига кириш” фанидан тайёрланган электрон дарслигининг тақдимоти бўлиб ўтди\n30.03.2019 Илмий тадбирлар 0 163\nЖорий йилнинг 28 январь кунида ТТА Термиз филиалида “Илмий-техник грант лойиҳалар билан ишлаш методикаси” мавзусида илмий семинар ўтказилди. 1-тиббий биологик фанлар кафедраси мудири З.А.Нурова инновация, инновацион жараёнлар, ихтиро, патент, инновацион лойиҳалар ва лойиҳалар билан ишлаш техникаси ҳақида тақдимот қилди.\n30.03.2019 Илмий тадбирлар 0 57\nЖорий йилнинг 11 январ кунида филиалда Ҳиндистон Республикасининг “Indian spinal injuries centre” клиникасидан ташриф буюрган тажрибали шифокорлар ва филиал ходимлари ўртасида «Коксоартроз и грыжи дисков пояснично-крестцовой области. Тактика профилактики, диагностики и лечения» мавзусида семинар бўлиб ўтди.


Ўзбекистонлик мустақил журналист Руслан Шарипов ўз ишини кўриб чиқаëтган судялар ўзгартирилишини талаб қилмоқда. Маълумки¸ у бесоқолбозлик билан шуғулланганликда ва вояга етмаганларни жинсий яқинликка жалб этганликда айбланиб ҳибсга олинган.\nРуслан Шариповнинг айтишича¸ унинг суд жараëнида йўл қўйилган хатолар тўғрисидаги шикоятларини эътиборга олмаган судялар ўзгартирилиши керак.\nУнинг адвокатига кўра¸ Шариповнинг суд ишида даъвогарлар сифатида қатнашаëтганлар милиция томонидан маҳкамага келтирилаëтганининг ўзи¸ бу одамлар расмийлар босими остида эканини кўрсатмоқда.\nИнсон ҳуқуқлари ҳимоячилари фикрича¸ аслида Руслан Шарипов бесоқолбозлик билан шуғуллангани учун эмас¸ балки ҳукумат сиëсатини танқид қилгани учун қамалган.


«Нур-Султон-Токио» тўғридан тўғри авиарейс очилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n«Нур-Султон-Токио» тўғридан тўғри авиарейс очилди\nҚозоғистон ва Япониянинг ўзаро фойдали ҳамкорлиги жадал ривожланмоқда. Ўтган йили икки томонлама товар айланмаси икки миллиард долларга етди. Нур-Султон ва Токио ўртасида бевосита авиаалоқалар ўрнатилиши туфайли мамлакатлар ўртасидаги муносабатлар янада юқори даражага чиқади. Экспертлар таъкидлашича, мазкур авиарейс туфайли ҳар икки томонга тадбиркорлар ва сайёҳлар оқими янада кенгаяди.\nРУСТАМ ҒАББАСОВ, КАТТА УЧУВЧИ:\n- Бугун биз Нарита аэропортига қўндик. Албатта, об-ҳаво бизнисаросимага солди: ён томондан шамол, жала қуйиб турарди. Аммо вазифани бажардик – енгилгина қўндик. Аэропорт, навигация ва диспетчер хизматлари энг юқори даражада.\nКРИСТИНА ШИШКИНА, СТЮАРДЕССА:\n- Парвоз енгил якуланди. Ҳамма жуда ҳаяжонланди. Ахир бу Японияга, Токиога биринчи парвоз. Албатта, аввалдан тайёргарлик кўрдик. Япон маданияти, ўзига хосликларини, у ерда ўзини қандай тутиш кераклигини ўргандик.\nҚозоғистон самолёти қўнадиган Нарита – Япониянинг кунлик йўловчи қабул қилиш сони бўйича иккинчи аэропорти. У Токиодан автомобилда бир соатлик масофада жойлашган. Кунчиқар юртга ҳафтанинг шанба кунлари учиш режалаштирилган. Кузга бориб эса бу йўналишда самолётлар ҳафтасига икки марта уча бошлайди.\nВЛАДИМИР СИТНИК, АВИАКОМПАНИЯ ВИЦЕ-ПРЕЗИДЕНТИ:\n- Бу ишни йўлга қўйиш қийин кечмади, ҳар бир мамлакатнинг ўз процедуралари бор ва биз уларни ўз вақтида, бекаму кўст бажаряпмиз. Бу – анча узоқ давом этадиган парвоз. Нур-Султон аэропорти хаби ривожлантирилиши туфайли бунга эришилди. Шу билан биз авиакомпания ўз тараққиётида яна бир босқичга кўтарилди, дея оламиз. Йўловчиларнинг асосий қисми - Япониядан Қозоғистонга ва Қозоғистондан Японияга сафар қиладиган сайёҳлар.\nКомпаниядагилар мазкур йўналиш салоҳияти юқорилиги ва кузга бориб, самолётлар камида 80 фоиз тўлишини айтмоқда. Бир йилдан кейин эса янги йўналиш яхшигина даромад келтира бошлайди.


Президент Жиззахдан қайтгач, йирик инвестиция лойиҳалари билан танишди | Qalampir.uz\nПрезидент Жиззахдан қайтгач, йирик инвестиция лойиҳалари билан танишди\nЖамият\t11 Январь 22:56 5163\nЎзбекистон Республикаси Президенти Шавкат Мирзиёев 11 январь куни Жиззах вилоятидан қайтиб келгач, инвестиция лойиҳалари тақдимоти билан танишди. Бу ҳақда Президент Матбуот хизмати хабар бермоқда.\nДастлаб 2021 йилда тижорат банклари томонидан амалга ошириладиган йирик инвестиция лойиҳалари тўғрисида маълумот берилган.\nМамлакатда замонавий технологияларни жалб этган ҳолда экспортбоп ва импорт ўрнини босувчи маҳсулотлар ишлаб чиқаришга катта эътибор қаратилмоқда. Хусусан, тижорат банклари томонидан 2021 йилда 120 триллион сўм миқдоридаги йирик инвестиция лойиҳаларини молиялаштириш кўзда тутилган.\nДавлат раҳбари лойиҳаларни ҳудудларнинг ижтимоий-иқтисодий салоҳиятидан келиб чиқиб, оқилона жойлаштириш, саноат инфратузилмасини яхшилаш, кластер ва технопарклар ташкил этиш бўйича кўрсатмалар берди.\nПрезидент Шавкат Мирзиёевга, шунингдек, пойтахтда инвестиция лойиҳалари амалга оширилиши борасида маълумот берилди. Тошкент шаҳрини ижтимоий-иқтисодий ривожлантириш дастурига асосан 2020 йилда молиялаштиришнинг барча манбалари ҳисобига 3,7 миллиард доллар инвестиция ўзлаштирилгани қайд этилган. Қиймати 11 триллион сўмдан зиёд 306 та лойиҳа фойдаланишга топширилиб, қарийб 13 мингта янги иш ўрни яратилган.\nДавлат раҳбари тақдимот қилинган лойиҳаларни белгиланган муддатларда ва сифатли, замон талабларига мос равишда амалга ошириш бўйича қатор топшириқлар берди.\n21 Июль 13:00 34633\n21 Июль 10:21 34480\n21 Июль 21:00 34333\n22 Июль 20:43 32789\n23 Июль 10:05 20168


Боши берк кўчадаги деизм ва атеизм (5-қисм) | Azon.uz - Ахборот-таҳлилий портал\nБоши берк кўчадаги деизм ва атеизм (5-қисм)\n1691 21:55 29.01.2021\nАфлотуннинг ҳаёти ва асосий қарашлари (эрамиздан аввалги 427-347 йиллар)\nИслом фалсафасига катта таъсир кўрсатган юнон файласуфларининг энг йиригидир. Ғарб дунёсидаги илк олий таълим муассасаси – Афина академиясининг асосчиси ҳисобланади. У асос солган таълимот афлотунизм (платонизм), дарс берган мактаб эса академия деб аталади.\nАфлотун Афинада туғилиб ўсди. Асосий устози Суқрот эди, шунинг учун Суқротнинг давомчиси ҳисобланади. Арастуга устозлик қилди, яъни Суқрот ва Арасту ўртасида кўприк бўлди.\nАфлотун абадий саодатга эришишга интилган, бу дунёнинг ўткинчи ҳою ҳавасларига эътибор бермаган файласуф эди. У динга ижобий қараган, идеал давлатда диний таълим берилиши кераклигини айтган. Афлотуннинг назарида жамиятдаги ҳар қандай ёмонликнинг сабаби динга ва муқаддасотларга ишонмасликка бориб тақалади. У Худони яхши, гўзал, адолатли, кўпаймадиган ва камаймайдиган, ўзгармайдиган, оламнинг марказида бўлган зот деб ўйлаган.\nДавридаги барча илм санъат турларига қизиқиб кўрган, қирқдан зиёд асарлари кунимизгача етиб келган. Асарларининг бири қисмини диалог шаклида ёзган, шулардан энг аҳамиятлиси “Давлат ва қонунлар” ҳисобланади.\n“Қонунлар”да учта масала тилга олинган:\n– Худонинг борлиги;\n– Унинг инояти;\n– Унинг абадийлиги.\nАфлотун юлдузларнинг интизомли ҳаракати ва оламдаги тартиботни англаган инсон учун эътиқод йўли очилишини айтади. Унинг назарида руҳ барча мавжудотлардан аввал бўлиб, у ўлмайди. Юлдузларни тартибга солиб қўйган Зотни (ақл йўли билан) танишга олиб борадиган фикрлардан маҳрум кишининг диний эътиқоди эса саломатда бўлмайди.\nАфлотун аввалгиларнинг моддиятчи қарашларини чиппакка чиқарган ва тасодифий иддаоларни яксон қилиб, Аллоҳнинг борлиги ҳақидаги далиллардан бирини шундай изоҳлаган эди:\n“Билингки, санъат ва заковат асари бўлган ҳар нарса бир яратувчининг маҳсулидир. Сув тегирмонини, аравани аввалдан ҳисоб-китоб қилиб, маълум бир режа асосида ясаган уста бор. Мана шу ҳақиқатни кўриб турган ҳолда энг олий заковат ва энг нозик санъат асари бўлмиш ҳаёт ва коинот моддадан келиб чиққанини ва ўз-ўзидан пайдо бўлганини иддао қилиш қабул этса бўладиган нуқтаи назар эмас. Мавжудотларнинг олий ва азалий санъаткорнинг иродаси ва яратиши билан пайдо бўлганини ўша мавжудотлар боғлиқ бўлган қонунлар кўрсатиб турибди. Бу санъаткор, ажойиб меъмор – Аллоҳдир”.\nАрастунинг ҳаёти ва асосий қарашлари (эрамиздан аввалги 384-322 йиллар)\nИслом фалсафасига муҳим таъсир кўрсатган қадимги юнон файласуфи ҳисобланади. Фракиянинг Стагира шаҳрида туғилган. Афинада Афлотуннинг академиясида таълим олди. Таҳсили давомида Афлотуннинг энг яхши талабаси бўлди, кейин эса унинг фалсафасинни танқид остига олувчи рақибига айланди. Македония қироли Филиппнинг ўғли Искандарга таълим бериб, “жаҳон ҳукмдорини етиштирган устоз” номини олди. Қадимги юнон фани ва фалсафаси у билан юксак чўққига эришди. Арасту ўткир зеҳри, тажрибаси ва танқидчи феъли билан замонасининг барча фанларини тизимлаштирди. Фалсафанинг барча йўналишлари билан шуғулланди, ўзидан кейин юзга яқин асар қолдирди. Мантиқ, фалсафа, метафизика, ахлоқ, табиат фанларининг асосчиси бўлди.\nАрасту ахлоқ фалсафасининг асосий тамойилига кўра, ҳар қандай хатти-ҳаракат ифрот (ҳаддан ошиш) ва тафрит (камчиликка йўл қўйиш)дан холи, мўътадилликка мос бўлиши зарур. Шу сабабли Арасту ахлоқ масаласида умумий ва қатъий қоидалар эмас, балки қачон, нимага кўра, кимга нисбатан, қай сабаб билан, қай даражада ва қандай ҳаракат қилиш зарурлиги борасида изланишлар олиб борди. Ана шу инсонни фазилатга, бахтиёрликка ва комилликка олиб борадиган мўътадил йўл эканлигини айтди.\nАрасту ва Афлотуннинг бизга маълум диний ҳаётда яшамаганини, шу сабабли баъзи масалалардаги фикрлари ислом уломалари билан бир хил эмаслигини оддий қабул қилиш керак. Зеро, Исо алайҳиссалом келишларидан уч-тўрт аср аввал яшаган бу файласуфларнинг даврида инсонларни у ёки бу йўналишга соладиган тўғри диннинг ўзи йўқ эди. Шундай бўлса-да, айтиш мумкинки, Афлотун ва Арасту Худо ҳақидаги қарашларида диний нуқтаи назарга энг кўп яқинлашган икки файласуф ўлароқ тарихда қолди.\nАрасту низом далили борасида фикр юритар экан, устози Афлотуннинг изидан борди ҳамда фазовий жисмларнинг ҳаракатини тадқиқ қилиш орқали оламдаги ҳар нарсани тартиб солиб турувчининг мавжудлиги ҳақида фикрга бориш мумкинлигини айтди. Низом далили қисқа, аммо ниҳоятда тушунарли, ишонтирувчи далил бўлиб, кейинчалик ундан кўплаб файласуфлар, теологлар ва олимлар фойдаланган.\nАрастуга кўра, хоҳ санъатда, хоҳ табиатда бўлсин, юзага келган ҳар нарсанинг моддий, шаклий, ҳаракат эттирувчи ва ғоявий сабаби бор. Масалан, санъат оламида мебел ёки ҳайкал олинадиган бўлса, уларнинг ясалиши учун керакли модда тахта, мармар ёки биринж (1); ҳайкал учун ҳайкалтарошнинг, мебел учун эса дурадгорнинг хаёлида бир фикр, режа ёхуд намуна бор (2); ҳаракат эттирувчи қувват сифатида қўллар ва асбоб-ускуналар (3); ушбу қувватни ҳаракатга туширувчи ва уни куч-қувват ҳолатида амалга оширувчи мақсад (4) бўлиши зарур. Шундай экан, ҳар воқеликнинг ва оламнинг тўртта сабаби бор: модда, фикр, қувват ва якуний ғоя. Ана шу тўрт омилнинг бирлашиши санъат асарининг ёки жонли мавжудотнинг пайдо бўлишига олиб келади. Ҳар нарсада модда бошланғичдир, фикр (шакл) эса модда у томон йўналадиган ғоядир, модда – лойиҳа, етишмаётган нарса, шакл эса мукаммаллик, якунловчидир.\nАтеист Деизм Махсус


Превью: 23-тур доирасида "Derby della Madonnina" / CHAMPIONAT.asia\n01:40АГМК "Металлург" устидан ишончли ғалабага эришган баҳсдан ГАЛЕРЕЯ 0 01:22Манба: "Реал" Варан бўйича "Манчестер Юнайтед"дан таклиф олгани йўқ 0 01:06Бастиан Швайнштайгер: "Нафақат 3 очко, балки Германиянинг кўрсатган ўйини туфайли хотиржамман" 1 00:36Евро-2020. 2-турдан кейин "F" гуруҳидаги ҳолат 2 00:08Евро-2020. Германия Евро ва ЖЧларда 302 та гол урди. Бу Европа жамоалари учун рекорд ҳисобланади 1 23:54Евро-2020. Португалия – Германия. "Немис машинаси"нинг 4 та голида бевосита қатнашган футболчи "баҳс юлдузи" деб топилди 14 23:40"Пахтакор" ўз уйида "Сўғдиёна" билан дуранг ўйнаган баҳсдан ГАЛЕРЕЯ 3 23:40АГМК - "Металлург" 2:0. Highlights 0 23:35"Пахтакор" - "Сўғдиёна" 0:0. Highlights 5 23:21Шуҳрат Мақсудов Абрамов ҳақидаги саволга жавоб бермади, сабаби... 16 23:13Евро-2020. Испания – Польша: Мората ва Левандовски асосийда! 7 23:00Питер Хюистра: "Суюнов билан муаммо йўқ. Дердийок клубни тарк этди" 33 22:55Евро-2020. Германия мусобақадаги биринчи ғалабасини қўлга киритди 113 22:52Хаверц – Германия термасининг Европа чемпионатида гол урган энг ёш футболчиси 16 22:46Улуғбек Бақоев: "Биз натижа учун ўйнадик ва ўша натижага эришдик" 20\nПревью: 23-тур доирасида "Derby della Madonnina"\n20 фев 15:40\nЧемпионлар Лигасида "Порту"га мағлуб бўлган "Юве"нинг жахли чиқиши аниқ. Табийки таркибда ўзгаришлар бўлади. Кьеллини сафдан чиққан ва асосий таркибда Демирал ҳаракат қилади. Қизиқ томони Пирло ярим ҳимоя маркази борасида қандай қарор қабул қиларкин? Ҳужумда Роналду ўзининг омадсиз сериясини узишга ҳаракат қилади. Криштиану қаторасига 3 ўйиндан буён гол ура олмаяпти. "Акулалар" мураббийи эса барча асосий футболчилари сафда эканлигидан мамнун бўлса керак. Кетма-кет 4 учрашувда мағлуб бўлган клубнинг хурсанд бўлишга бошқа сабаби йўқ ҳам.\nЯна бир қизиқ факт, биринчи давра учрашувида "Кротоне" "Ювентус"дан очко тортиб олганди. Ўйин 1-1 ҳисобида якунланган. Табиийки, бу сафар ўша ҳисоб такрорланиши анчайин қийин. Туринликлра ўз уйида ўйнамоқда ва А Серия аутсайдери ҳамда ҳаммадан кўп гол ўтказиб юбораётган жамоани қабул қилади.\n"Дерби делла Мадонина" доимо мухлислар эътиборида бўлган, ҳозир эса унга бўлган қизиқиш бир неча баробар ошган, десак муболаға бўлмайди. Анчадан буён бу икки клуб ўзаро чемпионлик соврини учун кураш олиб бормаганди. "Милан" куни-кеча Европа Лигаси қийин учрашув ўтказди ва анча куч сарфлади. Натижада Пиоли тактик схема ҳақида астойдил бош қотириши зарур. Мураббий бахтига Тоналли, Бенассер ва Кьер сафга қайтди. Ҳужумда эса Ибрагимович-Ребич жуфтлигини кўрсак ажаб эмас. Конте эса фақатгина Сенси хизматларидан фойдалана олмайди. Катта эҳтимол Эриксен бу учрашувни илк дақиқалардан бошлайди. Охирги ўйинларда даниялик ўзи учун янги позицияда ҳаракат қилишга кўникиб, тобора ўйинини кучайтириб бормоқда.\nБиринчи даврада "Милан" 2-1 ҳисобида зафар қучган, Златан дубль расмийлаштирганди. Бугунги кунга келиб эса букмекерлар "нерадзурри"ни яққол фаворит сифатида кўрмоқда. Умуман олганда бу нормал ҳолат. "Интер" нисбатан стабил таркибга эга, қўшимчасига "Црвена Звезда"га қарши беллашув ҳам ўз таъсирини ўтказмай қолмаса керак. Шундай бўлсада, "Милан дербиси" қизиқарли ўтиши шубҳасиз.\nГасперини учун энг яхши хабар - Толоининг дисквалификациядан кейин сафга қайтгани. Албатта, Жан Пьеро ЕЧЛ ўйинини ҳам ҳаёлининг бир четида сақлаётгани турган гап. Шу сабаб ротация бўлиш эҳтимоли юқори. Асосий таркибда Миранчук-Малиновский жуфтлигидан бири ўйинни бошлаши мумкин. Умуман олганда "Аталанта" ўйинга яхши кайфият ва яхши спорт формасида келмоқда, "Наполи" ҳақида эса бундай деб бўлмайди. Гаттузо бекорга таркиб борасида нолимаган, бундай ҳолатда 2та фронтда жанг олиб бориш деярли имконсиз. Гулям ва Кулибали короновирусдан ҳалос бўлишди, аммо уларнинг қандай ҳолатдалиги номаълум. Қандайдир эксперимент бўлиши аниқ.\nБиринчи даврада "Наполи" "Аталанта"ни 4-1 ҳисобида таслим этганди. Бергамоликлар бу сафар ўша мағлубият аламини олишни ният қилганлар ва бунинг учун етарли имкониятга эгалар. Букмекерлар ҳам айнан "Аталанта"ни учрашув фаворити сифатида кўрмоқда. "Наполи"нинг муаммоларини инобатга олсак, бу табиий. Нима бўлганда ҳам жамоалар томошабоп ўйин кўрсатиб беришларини кутсак арзийди.\n"Беневенто" - "Рома"\nМезбонлар сўнгги ўйинларда анча тетик кўринишмоқда ва таркиб билан ҳам муаммолар йўқ. Инзаги фақатгина Летиция ва Барбанинг хизматларидан фойдалана олмайди. Таркибда аввалги ўйинлар билан солиштирганда кескин ўзгаришлар бўлмаса керак. Бу ўйин айниқса Фальке учун принципиал аҳамият касб этади. Футболчининг "Рома"да "кетмони учмаганди". Фонсека эса Европа Лигасидан кейин баъзи муаммоларга дуч келди. Ибаньез жароҳат олди, аввалроқ Смоллинг ва Кумбулланинг ҳам сафдан чиққанини инобатга олсак, ҳимоя маркази жамоа учун заиф нуқтага айланмоқда. Латераллардан бири Фацио ва Манчини ёнида ҳаракат қилса керак.\n"Рома" ва "Беневенто"нинг охирги ўзаро беллашувида мухлислар чинакам "концерт" томоша қилишганди. Голларга бой ўйинда "бўрилар" 5-2 ҳисобда ғалаба қозонганди. Навбатдаги баҳс олдидан ҳам "жалоросси" яққол фаворит сифатида қаралмоқда ва ЕЧЛ йўлланмаси учун курашаётган клуб класс бўйича ўзидан ортда бўлганлар билан ўйинда уч очкони қўлга киритмоқда.\nСимоне Индзаги муаммолар гирдобида қолиб кетган. Олдинда жамоани "Бавария" билан ЕЧЛдаги тўқнашув кутмоқда, лекин таркибда йўқотишлар етарлича. Қўшимчасига жароҳати бўлмаган Лаццари ҳам баъзи маълум сабабларга кўра, жамоасига ёрдам беролмайди. Ушбу сабабларга қарамай, "Лацио" "Интер" билан ўйиндаги мағлубият аламини олишни истайди, устига-устак ўйин Римда ўтади. Раньерининг эса ишлари жойида. Барча етакчилар сафда ва ажойиб спорт формасида. Кандрева ва Кейтага алоҳида эътибор қаратиш лозим. Эътиборли жиҳати, ушбу икки футболчи "Лацио" сафида муваффақиятли ҳаракат қилган. Бу сафар улар собиқ жамоасини хафа қилишга ҳаракат қилади.\nБиринчи давра учрашувида "Лацио" йирик ҳисобда (3-0) мағлуб бўлганди. Бўлажак беллашув олдидан "бургутлар" фаворит сифатида қайд этилмоқда. Улар ҳам биринчи давра беллашуви, ҳам "Интер" билан ўйин учун мухлисларини хурсанд қилиш йўлида ҳаракат қилишади. Аммо сешанба кун учрашувини унутмаслик лозим. "Сампдория"нинг эса вазияти соддароқ ва Раньери шогирдлари кучли рақибга қарши қандай ҳаракат қилишни яхши билишади.\nОдил Аҳмедов: "Терма жамоадан кетдим. Агар бугун ўзгармасак ҳар тўрт йилда кечирим сўраймиз" 38\nЕвро-2020. Энг қиммат дарвозабонлар 7\nКарикатура: Манчинининг Италияси шунчаки ажойиб 9


АПЛ ҳукумат қароридан норози\nАнглия Премьер-лигаси ўз расмий сайтида ҳукуматнинг коронавирус пандемияси якунланмагунича мухлисларни трибунага қайтармаслик тўғрисидаги қарорига баёнот берди.\n«Лига ҳукуматнинг қарорини ўрганиб чиқди ва жамоа соғлиғини сақлаш устувор вазифа бўлса-да, мухлисларнинг трибунага қайтиши кечикканидан хафа бўлди. Ишончимиз комилки, давлат идоралари билан келишилган қоидалар туфайли томошабинлар стадионларда бошқа жойларга қараганда хавфсизроқ бўлишади. Европанинг бошқа лигалари бунга яққол мисолдир.\nМухлисларсиз футбол аввалгидек эмас. Уларсиз футбол иқтисодиёти барқарор эмас. Клублар ўтган мавсумда 700 млн фунт йўқотишди. Ҳозир эса миллий ўйинимиз ойига 100 млн фунтдан кўпроқ йўқотмоқда. Бу ҳолат клубларга салбий таъсир кўрсатишни бошлайди.\nМухлисларни стадионга қайтаришнинг инновацион усуллари орқали клублар солиқларни йиғиш ва миллий иқтисодиётни қўллаб-қувватлаш билан бирга даромадларини аввалги даражага қайтаришлари мумкин. Ноаниқликка қарамай, лига ва клублар томошабинларнинг хавфсиз қайтишига тайёргарликни давом эттиради. Мухлисларнинг трибунага тезроқ қайтишларини таъминлаш учун ҳукумат билан ишлашни давом эттирамиз», – дейилади баёнотда.\n«Челси» Эдуард Менди трансфери борасида келишувга эришди\n«Челси» Франциянинг «Ренн» жамоаси дарвозабони Эдуард Менди трансфери борасида келишувга эришди\nЛэмпард: У тез орада жамоамизнинг янги аъзосига айланади\nФрэнк Лэмпард «Ренн» дарвозабони Эдуард Менди тез орада «аристократлар» сафига ўтишини тасдиқлади\nТьяго Силва: Ёш бу ҳужжатдаги рақам холос\nТьяго Силва ёши унинг фаолиятида муаммо туғдирмаслигини айтди


Жигаристон кўчкисида қутқарилган икки ёшли бола ҳозир қаерда? - Халқ сўзи\nЖигаристон кўчкисида қутқарилган икки ёшли бола ҳозир қаерда?\n18:33 04 Март 2019 Жамият\n“ХАЛҚ СЎЗИ ONLINE”. Аҳмадали Шерназаров. Катта ёшдаги юртдошларимиз 1991 йилнинг 4 май тонгида Тошкент вилоятидаги Жигаристон қишлоғида юз берган кўчкини яхши эслашади.Ўшанда қутқарувчилар 2 ёшли болани тупроқ тагидан чиқариб олганлиги тўғрисидаги хабар оммавий ахборот воситаларида кенг тарқалган эди. Хўш, ўша гўдак ҳозир қаерда ва у нима иш билан машғул?\n“Зўр ТВ” телеканалининг “Меҳр кўзда” кўрсатувида маълум қилинишича, ҳозир унинг ўзи қутқарувчи экан. Ҳамкасбимиз, таниқли телебошловчи Асрор Аброрхўжаевнинг эфир орқали берган мазкур маълумотидан сўнг биз ҳам ҳаёти асраб қолинган бола — Ҳасан Раховнинг тақдири билан қизиқдик. Фавқулодда вазиятлар вазирлиги матбуот хизмати бошлиғи Самандар Ҳикматуллаевнинг ёрдамида у билан телефон орқали боғландик.\n— Ҳақиқатан ҳам ҳозир менинг ўзим қутқарувчи касбида ишлаяпман, — дейди Ҳасан. — Албатта, бунга эсимни таниганимдан буён дадамнинг айни шу касб эгаларининг фидойиликлари туфайли ҳалокатдан омон қолганимизни эслатиб турувчи хотиралари сабаб бўлган. Яъни, болалигимдаёқ ўз олдимга “Ҳаётимни кимдир сақлаб қолган экан, мен ҳам айни шу касб эгаси бўлиб, бошқаларга оғир пайтларда ёрдам беришим керак” деган мақсадни қўйганман.\n— Ўша табиий офат ҳақида нималарни эшитгансиз?\n— Дадамнинг айтишича, кўчки айни нонушта пайтида юз берган. Бу вақтда дадам ишга кетган бўлган. Уйимиз икки қаватли бўлиб, биринчисида биз, юқорида эса амакимнинг оиласи ҳамда бобом ва бувим яшаганлар. Биз томонга тупроқ кўчкиси бостириб келаётганини ўша вақтда иккинчи қаватда бўлган амаким кўриб қолган. Аммо афсуски, у, бобом ва бувим ана шу табиий офат қурбони бўлишган. Худди шу кунларда келинойим — раҳматли амакимнинг турмуш ўртоғи туғуруқхонада — қизчали бўлган экан. Шукрки, айни шу сабаб улар омон қолишган. Биз биринчи қаватдаги беш нафар опа-синглим, акам ва онам ҳам тупроқ, ёғоч-тахта уюмлари тагида қолганмиз. Уйимиз синчли бўлган. Эҳтимол шу туфайлидир, бутунлай тупроққа қоришиб кетмаганмиз. Қутқарувчилар бизни хароба остидан соғ-омон олиб чиқишган. Лекин, юқорида айтганимдек, кўчки туфайли оиламизнинг уч нафар аъзосидан айрилганмиз...\nҲозирги пайтда кичик сержант Ҳасан Рахов ФВВнинг Қамчиқ махсус қидирув-қутқарув бошқармаси қутқарув отрядининг қидирув-қутқарув гуруҳи йўриқчи-қутқарувчиси сифатида фаолият кўрсатмоқда. Отаси Қуролбой ака 68 ёшда. Онаси Салима опа эса 2009 йилда навқирон ўғли — Ҳасанни шоду ҳуррамлик билан ҳарбий хизматга кузатгач, бир кундан сўнг оламдан ўтган. Раҳматли амакисининг ўша кўчки маҳали дунёга келган қизи Ирода бугун тажрибали ҳамшира. Ҳасан бахтли оила соҳиби — икки нафар бири-биридан ширин қизи бор. У, отаси ва бутун оиласи мана шу бахт шукуҳини ато этган қутқарувчиларнинг айнан кимлар бўлганлигини аниқ билишмаса-да, умрбод улардан миннатдор эканликларини изҳор этишади. Зеро, қутқарувчиларнинг ўша маъшум кундаги жасорати ва матонати туфайли бугун халқ хизмати учун доимо шай ва мардўғлонлар қаторида Ҳасан Рахов ҳам бор. Бинобарин,бу таърифни Ҳасаннинг “Ўзбекистон белгиси” нишони соҳиби, ўтган йили Қозоғистонда бўлиб ўтган қутқарувчилар мусобақасида мамлакатимиз номидан қатнашган 6 нафар ФВВ ходимларидан бири сифатида юқори натижаларга эришгани билан ҳам ифодалаш мумкин.\nФВВ матбуот хизмат бошлиғи Самандар Ҳикматуллаевнинг маълум қилишича, бугунги кунда тизим шахсий таркибида айнан қидирув-қутқарув хизмати томонидан турли фавқулодда вазиятларда ҳаёти ва соғлиғи сақлаб қолиниб, кейинчалик уларнинг ўзлари айнан шу соҳада ишлашни ихтиёр қилган бир неча юртдошимиз бор.\nМаълумот учун, бугун — 4 март куни Фавқулодда вазиятлар вазирлиги ташкил топганига 23 йил тўлди. Айни чоғда вазирликнинг вилоятларда бошқармалари, туман ва шаҳарларда бўлинмалари фаолият кўрсатмоқда. Тизим фавқулодда вазиятларда қўлланиладиган замонавий қурилма ҳамда техникаларга эга.


Камбағал бўлиш – айб эмас. Бой бўлиш ҳам… « O'zbekiston ERK Demokratik Partiyasi\nКамбағал бўлиш – айб эмас. Бой бўлиш ҳам…\n08 August 2017 - 7:00\nКамбағал бўлиш – айб эмас. Бой бўлиш ҳам (фақат ҳалол тадбиркорлик ва ташкилотчилик билан) айб эмас! Фақат бу ҳолатларнинг келиб чиқиш илдизларига эътибор берган ҳолда ҳулоса чиқаришимиз ва фикр айтишимиз керак…\nБаъзан бундай ҳолатлар вужудга келишига мамлакатдаги сиёсий ва ижтимоий муҳит сабаб бўлиши мумкин…\nУндан ташқари, доимий табиий ҳолатлар ҳам бор…\nМасалан, кимдадир ташкилотчилик ва бойлик орттириш қобилиятлари бўлади.\nБошқа бировлар – умрини бошқа ишларга, масалан, ижодий ишларга бағишлагиси келади. Бу каби ижодий изланишлар, балки, санъат соҳасида, адабиёт соҳасида, дунёвий илмлар соҳасида ёки техника соҳаларида бўлиши мумкин.\nБу ҳил одамларнинг моддий бойлик орттириш йўлидан юришга вақтлари ҳам, имконлари ҳам бўлмайди…\nБошқа бировлар эса, умрларини тинч меҳнат билан, оила қувончлари билан ўтказишни афзал кўрадилар… Булар ҳам ортиқча бойлик орттириш билан ишлари бўлмайди. Меҳнат қиладилар ва меҳнатлари ҳисобига оилаларини тебратадилар… Улар шу билан ўзларини бахтли ҳис қиладилар.\nБунинг учун уларни айблаш ҳам фаросатсизликдан бошқа нарса эмас…\nБуларнинг ҳаммаси – жамиятимизнинг ўзакларидирлар.\nСиёсий муҳит бу ҳолатлар орасида мувозанатни сақлаб туришга, камбағал меҳнаткашларни, ўзларининг умрларини ижодий ишларга, илм олиш йўлига бағишлаганларни қашшоқ ва муҳтож ҳолатга тушиб қолмасликларига восита бўлиши керак…\nШундагина жамиятнинг табиий ривожланиш йўллари очилган бўлади…


hidoyat.uz – “Мовароуннаҳр” нашриётининг сайти - Тупроқ каби бўл ёхуд ўзгалар ҳақи\nТупроқ каби бўл ёхуд ўзгалар ҳақи\nИнсон зоти борки бир ўзи, ёлғиз, бошқа кишилар билан алоқа, яъни, олди-берди ва муросаи-мадора қилмай яшай олмайди. Фахри коинот Пайғамбаримиз Муҳаммад (соллаллоҳу алайҳи ва саллам) видолашув ҳажида жуда кўп нарсаларни васият қилдилар. Унда бошқа кишиларнинг молини зулм билан ейиш оғир гуноҳ ва ҳаромлигини таъкидлаб: “Огоҳ бўлинглар! Албатта, Аллоҳ таоло сизларга қонларингиз ва молларингизни (бир-бирингизга) ҳаром қилди”, дедилар.\nИнсонларнинг қонини тўкиш қанчалик ёмон амал бўлса, уларнинг молларини ноҳақ ейиш ҳам шунчалик манфур ва ёмон амаллардан ҳисобланади. Шунинг учун шариатимиз ҳар бир мусулмонга ўзгаларни ҳақларидан қўрқишликни, уларнинг ҳақларига хиёнат қилмасликни, хусусан, ожиз ва заифлар, сағир ва боқувчисини йўқотганлар ҳақларига тажовуз қилишдан қўрқишни, хиёнат қилмасликни буюради.\nШу ўринда бир ривоятни келтириб ўтсак, мақсадга мувофиқ бўлади. Абу Жаҳлда бир етимнинг васият қилинган моли бор эди. Бечора етим бола оч ва яланғоч танг ҳолда келиб, Абу Жаҳлдан ўз молини беришини сўрайди. Абу Жаҳл уни қувиб ҳайдайди, ҳеч нарса бермайди. Етим бола молидан умидини узади. Бу воқеадан воқиф бўлган Қурайш аслзодалари у болага: “Сен Муҳаммадга бор. У сенга шафеъ бўлади, яъни ҳаққингни олиб беради”, дейишди. Уларнинг ният ва мақсадлари истеҳзо, яъни Пайғамбаримиз Муҳаммад (соллаллоҳу алайҳи ва саллам) устидан кулиш, калака ва масхара қилиш эди. Етим бола буларнинг ёмон ниятларидан буткул бехабар ҳолда Расули Акрам (соллаллоҳу алайҳи ва саллам) олдиларига бориб, ўз ҳолини арз қилди ва ёрдам сўради. Расулуллоҳ (соллаллоҳу алайҳи ва саллам) бола билан бирга Абу Жаҳлнинг олдига бордилар. Абу Жаҳл Сарвари коинотни кўриши билан ўрнидан турди, илтифот кўрсатди ва тезда етимнинг молини қайтариб берди. Пайғамбаримиз Муҳаммад (соллаллоҳу алайҳи ва саллам) бола билан ўз манзилларига қайтиб кетишгач, Қурайш улуғлари Абу Жаҳлни айблаб: “Сенга нима бўлди? Меҳрибончилик қилдингми? Кўнглинг юмшаб қолдими?” – дедилар. У: “Йўқ, – деб жавоб берди, – Аллоҳга қасамки, мен меҳрибончилик қилмадим, кўнглим ҳам юмшамади. Мен Муҳаммад (соллаллоҳу алайҳи ва саллам)нинг ўнг ва чап елкаси ортида менга найзасини отишга тайёр турган одамни кўрдим. Айтганини қилмасам, мени ўлдиришидан қўрқдим”, деди. Аллоҳ таоло суюкли Пайғамбарига ана шундай ва унга ўхшаш мўъжизаларни жуда кўп берган.\nЁш гўдаклар ота-оналари вафот қилиб, етим қолиб меҳрга муҳтож ва ташна бўлиб турганда, у сағирларга меҳр улашиш ўрнига, ҳақларига хиёнат қилишдан, уларга зулм қилишдан оғирроқ гуноҳ йўқ.\nСир эмаски, савдо-сотиқларда, олди-бердиларда баъзи бир инсонлар ўртасида бир-бирларининг ҳақига тажовуз қилиш, хиёнат қилиш ҳолати учрамоқда.Ваҳоланки, савдода ёлғон гапириш ва ўлчовда хиёнат энг ёмон ва жирканч амаллардан ҳисобланади. Аллоҳ таоло: «Осмонни баланд қилиб қўйди ва мезонни (меъёр ва адолатни) жорий қилди, токи меъёрдан тажовуз қилмагайсиз. (Эй инсонлар! Муомалада) вазнда адолат ўрнатингиз ва тарозида зиёнкорлик қилмангиз!», – деб марҳамат қилади (Ар-Раҳмон, 7–9).\nИнсон ҳар бир амалини савоб умидида, яъни Аллоҳ ризолигида қилиши зарур.\nАллоҳ таоло жаннатмакон юртимизни тинч, осмонимизни мусаффо қилсин. Барчамиз бошқаларни ва етимларни ҳақларига хиёнат қилмасдан ҳалол ризқлар билан ризқланиб ҳаёт кечиришимизни ва турли хил қалб касалликларидан саломат бўлишимизни Ўзи насиб этсин ва ҳамиша паноҳида сақласин.\nАндижон шаҳар “Абу Ҳурайра”


Ҳотамул Асам раҳматуллоҳи алайҳнинг ҳаётлари ва насиҳатлари - Mehrob.uz\nМақолалар access_time13-март 2017, 17:24\nРибо китоб, суннат ва ижмо билан ҳаром қилинган. У етти ҳалокатга олиб борувчи…\naccess_time4-феврал 2018, 17:49 visibility1204\nКейин (Ҳотам) Мадинага йул олди. Мадина аҳли унинг истиқболига чиқди. Ҳотам: «Эй қавм! Бу қайси шаҳар?» деди. Одамлар: «Расулуллоҳнинг (соллаллоҳу алайҳи васаллам) шаҳарлари», дейишди. У: «Расулуллоҳнинг (соллаллоҳу алайҳи васаллам) қасри қаерда? у ерда намоз ўқимоқчиман», деди. Улар: «у зотнинг қасри бўлмаган, балки пастаккина кичкина уйлари бўлган, холос», дейишди. «Ундай бўлса, саҳобаларининг қасрлари қаерда?» деб сўради. Яна улар: «Уларнинг ҳам қасрлари бўлмаган. Пастак кулбалари бўлган, ҳолос», деб жавоб қилишди. Шунда Ҳотам: «Эй қавм! Бу Фиръавннинг шаҳри экан», деди. Одамлар уни тутиб, волийнинг олдига олиб бориб: «Бу ажамий одам Мадинани Фиръавннинг шаҳри, деяпти», дейишди. Волий ундан: «Нега бўндай дединг?» деб сўради. Ҳотам шундай деди: «Менга жазо беришга шошилманг! Мен ажамий ғариб одамман. Шаҳарга кириб, бу кимнинг шаҳри деб сўрадим. Одамлар Расулуллоҳнинг (соллаллоҳу алайҳи васаллам) шаҳри, дейишди. Мен эса у кишининг қасри қаердалигини сўрадим...» Шундай қилиб, у булган воқеани айтиб берди. Охирида эса Аллоҳ таолонинг:\n«Албатта, сизлар учун Аллоҳнинг пайғамбарларида гўзал намуна бордир»\n(Аҳзоб сураси, 21-оят), деган оятини ўқиб: «Сизлар кимдан намуна оляпсизлар. Расулуллоҳданми? (соллаллоҳу алайҳи васаллам) ёки биринчи бўлиб ғишт ва тошдан уй қўрган Фиръавнданми?» деди. Шунда уни қўйиб юборди».\nТошкент ислом институти “Диний фанлар” кабинет мудири ва Юнусобод тумани “Мирза Юсуф” жомеъ масжиди имом ноиби Уролназар Мустофо тайёрлади.


АҚШ президенти Жорж Буш Европа, Россия ва Яқин Шарқ сафарига жўнаб кетади.\nмай 29, 2003\nДастлаб, АҚШ президенти Жорж Буш Франциянинг Эвиан шаҳрида ўтадиган саноати тараққий этган саккиз давлат саммитига боришдан олдин, Полша ва Россияда тўхтаб ўтиши режалаштирилган эди. Бироқ, кун тартиби тиғиз бўлишига қарамай, Оқ Уй Бушнинг Яқин Шарққа сафар қилиши ва Қатардаги АҚШ Қуролли кучлари марказий қўмондонлигини бориб кўришини ҳам кун тартибига киритди.\nВашингтонда бўлиб ўтган матбуот брифингида Оқ Уй матбуот котиби Ари Флейшер, президент Жорж Буш Полша, Россия ва Францияга сафаридан сўнг Иорданияга боришини маълум қилди. Буш Иорданияда Исроил Бош вазири Ариел Шарон ва Фаластиннинг янги Бош вазири Маҳмуд Аббос билан уч томонлама олий даражали учрашув ўтказади.\nОқ Уйнинг миллий хавфсизлик масалалари бўйича маслаҳатчиси Кондолизза Райс Яқин Шарқ тинчлик жараёни ҳақида гапириб: “АҚШ президенти Ироқда уруш ниҳоясига етгани ва айниқса, Фаластин раҳбариятида ўзгариш бўлганидан сўнг, ҳозир тинчлик учун янги имконият пайдо бўлганига ишонади. Бундан ташқари, Исроил ҳукумати янги Яқин Шарқ тинчлик дастурини қабул қилди. Бош вазир Ариел Шарон эса, келажак - фаластинликлар билан бўлиши ҳақида баёнотлар берди”,-деди.\nОқ Уй матбуот котиби Ари Флейшер, АҚШ президенти саммит ўтишига ҳалал бериш йўлидаги ҳар қандай уринишнинг олдини олишга ҳаракат қилишини билдирди. Жорж Буш саноати тараққий этган саккиз давлат саммити тугашидан бир кун олдин, яъни душанба куни Франциядан жўнаб кетади. Бушнинг араб давлатлари раҳбарлари билан учрашуви Мисрнинг Шарм ал-Шайҳ курорт шаҳрида бўлади.\nЧоршанба куни Буш Иорданиянинг Қизил денгиз соҳилида жойлашган Ақаба порт шаҳрида Иордания қироли Абдуллоҳ билан учрашади. Шундан сўнг, АҚШ президенти Исроил ва Фаластин Бош вазирлари билан учрашишни режалаштирган. Музокаралар чоғида янги Яқин Шарқ тинчлик дастурини амалга ошириш муҳокама этилиши кўзда тутилган.\nБуш саноати тараққий этган саккиз давлат саммити сўнггида бериладиган зиёфат ҳамда қўшма баёнот ўқиб эшиттирилиши маросимларида қатнашмайди холос. Оқ Уй матбуот котиби Ари Флейшер, бу Ироққа қарши урушни қўллаб-қувватламагани учун Францияни камситиш эмаслигини айтди. Матбуот брифингида Флейшер АҚШ ва Франция муносабатлари ҳақида берилган саволга шундай жавоб берди: “Менимча, бу - президент умид қилаётган учрашув бўлади. Аслида, муносабатлар бироз таранглашган. Бироқ, АҚШ ва Франция ўртасида муҳим савдо-сотиқ масалалари бор. Менимча, икки президент бир-бирлари билан иттифоқчилар сифатида сўзлашадилар”.\nЎзининг кўплаб шифобаҳш булоқлари билан машҳур бўлган Франциянинг Эвиан шаҳридаги Саккизлик саммитида бошқа масалалар қатори жаҳон иқтисодиёти, Яқин Шарқ тинчлик жараёни, халқаро терроризмга қарши кураш, Ироқни қайта тиклаш ва қишлоқ хўжалиги соҳасига оид масалалар муҳокама этилади. Бундан ташқари, саммитда ривожланаётган давлатлар ва Африкада ОИТСга қарши кураш ва камбағаллик муаммоси ҳам кўриб чиқилади. Бушнинг Саккизлик саммитида қатнашишига пухта тайёргарлик кўрилган. Сешанба куни президент Буш Африкадаги ОИТСга қарши курашиш дастурлари учун 15 миллиард доллар ажратилганини эълон қилди.\nАҚШ президенти Жорж Буш саккиз кунлик сафарининг биринчи босқичида дастлаб Полшанинг Краков шаҳрида тўхтайди. У ерда Бушнинг трансатлантик алоқалар ҳақида нутқ сўзлаши режалаштирилган.\nРадек Сикорский Полшанинг собиқ Ташқи ишлар ва мудофаа вазири ўринбосари лавозимларида ишлаган. У Озод Европа – Озодлик радиосига берган интервюсида, ўтган йили Бушнинг Франция ва Германияга ташрифи чоғида норозилик намойишлари уюштирилганини, бироқ АҚШ раҳбарининг Полшага сафари бунинг акси бўлишини таъкидлади. Сикорский сўзида давом этиб: “Унинг ташрифига Полшада катта тайёргарлик кўрилмоқда. Полша нафақат Европада, балки бутун дунёда Америкага тарафдорлиги билан алоҳида ажралиб туради. Шу сабабли, сафар давомида юз минглаб одамлар йиғилиши кутилмоқда. Менимча, АҚШ раҳбарининг Полшага ташрифи чоғида кўтаринки кайфият ҳукм суради”,-деди.\nПрезидент Буш 2001 йилда Полшада трансатлантик муносабатлар ҳақида сўзлаган нутқида НАТОни шарққа томон кенгайтириш ҳақида биринчи бор гапирган. Орадан икки йил ўтиб, бу гап амалга ошди.\nАҚШ президенти Полша ва Эвиан шаҳрида ўтадиган учрашувлар ўртасида, Россиянинг Санкт-Петербург шаҳрига боради. У ерда Буш шаҳар ташкил этилганининг 300 йиллик юбилейи тантаналарида қатнашади. Тантанали маросимлардан ташқари Россия президенти Владимир Путин ва АҚШ президенти Жорж Буш ўртасида алоҳида учрашув бўлиб ўтади. Музокара чоғида Россиянинг Теҳрон расмийлари билан ядро соҳасидаги ҳамкорлиги тобора кучайиб бораётгани масаласи муҳокама этилиши кутилмоқда.


Диклан – medu.uz – Дорилар ҳақида маълумотлар ўзбек тилида\nHome Йўриқномалар Диклан\nПрепаратнинг савдо номи: Диклан\nТаъсир қилувчи моддалар (ХПН): диклофенак натрий, парацетамол.\nДори шакли: таблеткалар 50 мг + 500 мг\nфаол моддалар: диклофенак натрий 50 мг, парацетамол 500 мг;\nёрдамчи моддалар: желатин, микрокристалл целлюлоза, метилпарабен, пропилпарабен, крахмал, магний стеарати, натрий крахмалгликоляти, тальк, сувсиз коллоид кремний, Кирон Т-314, Sunset yellow FCF бўёвчиси, тозаланган сув.\nТаърифи: зарғалдоқ рангли, капсулосимон шаклли, бир томонида синдириш учун чизиқчаси билан, иккитомони қавариқ, қобиқсиз таблеткалар, .\nДиклан – бу оғриқни қолдирувчи ва яллиғланишга қарши мажмуавий препаратдир. Таъсир механизми унинг таркибидаги компонентларнинг фармакологик хусусиятлари билан боғлиқ.\nДиклофенак натрий ностероид яллиғланишга қарши воситадир. Циклооксигеназани (ЦОГ-1 ва ЦОГ-2) танламасдан сусайтириб, арахидон кислотасининг метаболизмини бузади ва яллиғланиш ўчоғида простагландинларнинг миқдорини камайтиради. Яллиғланиш характерига эга оғриқларда жуда самаралидир. Яллиғланишга қарши, оғриқни қолдирувчи ва иситмани туширувчи таъсир кўрсатади, тромбоцитларнинг агрегациясига тўсқинлик қилади. Узоқ муддат қўлланганида десенсибилизация қилувчи таъсир кўрсатади.\nДиклофенак натрий – ичга бир марта қўлланганидан кейин ичакда тез ва тўлиқ сўрилади, фаол модданинг тахминан 50% жигар орқали биринчи ўтишда метаболизмга учрайди. 50 мг дозада препаратнинг қон плазмасидаги максимал концентрацияси 1-2 соатдан кейин кузатилади ва 1,5 мкг/мл (5 мкмоль/л) ни ташкил қилади. Овқат сўрилишини секинлаштиради, бироқ сўрилаётган фаол модданинг миқдори ўзгармайди. Препаратни қон плазмаси оқсиллари билан боғланиши 99,7% ни ташкил қилади, бунда препаратнинг катта қисми (99,4) альбуминлар билан боғланади. Бўғим бўшлиғидаги синовиал суюқликка яхши ўтади. Синовиал суюқликдан ярим чиқарилиш даври – 3-6 соатни ташкил қилади. Препаратнинг 60% метаболитлари кўринишида буйраклар орқали, қолган қисми эса сафро билан чиқарилади.\nБуйрак функциясини яққол бузилиши (креатинин клиренси минутига 10 мл дан кам) бўлган беморларда сафро билан чиқаётган метаболитларининг улуши ошади, шунинг учун қонда уларнинг концентрациясини ошиши кузатилмайди.\nПарацетамол ичга қабул қилинганида яхши ва тез сўрилади. Плазмада чўққи концентрациясига 30-90 минутдан сўнг эришилади. Организмнинг деярли барча тўқималарига ўтади, йўлдошга осон ўтади ва кўкрак сути билан чиқарилади. Буйраклар орқали асосан метаболитлари ҳолида чиқарилади. Ярим чиқарилиш даври 1,5 соатдан 3 соатгача ўзгариб туради. Жигар функциясини бузилишида препаратни организмдан чиқарилиши секинлашади, бу эса метаболитларини организмда тўпланишига олиб келади. Жигарда метаболизмга учрайди ва сийдик билан чиқарилади, метаболитлари фармакологик жиҳатдан фаол эмас, бироқ тўпланганида жигар некрозига олиб келиши мумкин.\nҚуйидаги касалликлардаги кучсиз ва ўртача ифодаланган оғриқ синдромида:\nсафро чиқариш йўлларининг касалликлари (сафро санчиғи);\nИчга буюрилади. Таблеткалар бутунлигича, чайнамасдан, етрли миқдордаги суюқлик билан қабул қилинади. Даволашни бошида катталарга ва тана вазни 60 кг дан ортиқ 12 ёшдан ошган ўсмирларга суткада 2-3 таблеткадан буюриш тавсия этилади.\nМеъда-ичак йўллари томонидан: кўнгил айниши, қусиш, анорексия, нохушлик ҳисси (эпигастрал соҳада оғриқлар ва спазмлар), метеоризм, иштаҳани пасайиши. Кам ҳолларда: қон кетиши, перфорация билан асоратланадиган меъда-ичак йўлларининг эрозив-ярали бузилишлари, афтозли стоматит, эзофагит;\nЖигар функцияси томонидан: жигар функцияси бузилиши, шу жумладан гепатит (сариқлик билан ёки сариқсиз).\nқон яратиш функциясини бузилиши, нафас йўлларининг сурункали обструктив касалликлари, бурун полиплари, пичан иситмаси;\nбуйрак ва жигар функциясини яққол бузилишлари;\nглюкозо-6-фосфатдегидрогеназанинг туғма танқислигидв қўллаш мумкин эмас.\nПрепарат қон плазмасида литий, дигоксин ва циклоспориннинг концентрациясини ошириши мумкин, шунинг учун улар бирга қўлланганида охирги препаратларнинг дозасига тузатиш киритиш лозим. Метотрексатни қабул қилишдан 24 соат олдин ёки кейин препаратни буюришда эхтиёт бўлиш керак, чунки бундай ҳолларда қонда метотрексатнинг концентрацияси ошади ва унинг токсик таъсири кучаяди.\nАнамнезида меъда-ичак йўлларининг эрозив-ярали бузилишлари бўлган беморларга, шунингдек жигар, буйраклар, қон яратиш аъзоларининг функциясини яққол бузилиши бўлган пациентларга препаратни буюришда эхтиёткорликка риоя қилиш лозим. Препарат юқори дозаларда тромбоцитлар агрегациясини бостириши мумкин, шунинг учун гемостази бузилган пациентларни синчиклаб кузатиш лозим.\nПрепарат билан даволаниш вақтида жигар, буйрак функциясини ва переферик қон манзарасини назорат қилиш керак.\nСимптомлари: специфик симптомлари йўқ. Буйрак функциясини бузилишини ривожланиши ёки тез авж олиб борувчи кўринишидаги юз ва ҳиқилдоқнинг шишлари, хансираш каби аллергик реакциялар бўлиши мумкин.\n10 таблеткадан альюмин фольгали ёки ПВХ плёнкали блистерларда.\n10 таблеткадан қўллаш бўйича йўриқнома билан бирга картон қутига жойланади.\nҚуруқ, қоронғу жойда, 25ºC дан юқори бўлмаган ҳароратда сақлансин.\nОлдингисиДигоксин инъекция учун эритма22.05.2018


БМТ гўшт истеъмолини камайтиришга чақирмоқда (видео) » Ўзбекистон янгиликлари – Zamin.uz\nБМТ гўшт истеъмолини камайтиришга чақирмоқда (видео)\n11 август 2019, 16:47\nБМТ инсониятга гўшт истеъмолини камайтиришга бунинг ўрнига эса мева-сабзавот истеъмол қилишни кўпайтиришга чақирмоқда. Бу иқлим ўзгариши жараёнларининг олдини олишга ёрдам беради.\nБорди-ю, инсоният камроқ гўшт истеъмол қилишни бошласа, кимёвий моддалар билан ерга камроқ ишлов берса ҳамда ўрмонларни ҳимоя қилган тақдирдагина, сайёрамизда ҳаво ҳароратининг глобал исишига қарши тура олиши ва шу билан бирга йил сайин ортиб бораётган аҳолини озиқ-овқат билан таъминлаш муаммосини ҳал этиши мумкин.\nМутахассисларнинг фикрига кўра, айни дамда инсоният чорвачилик билан шуғулланиш учун жудда катта майдонлардан фойдаланмоқда. Бу вазиятда эса асосий устунликни қишлоқ хўжалигига қаратиш оқилона фикр бўларди.\nЗеро бу орқали кўпроқ инсонларнинг қорнини тўйдириш мумкин. БМТ нинг таъкидлашича, ўрмонларни асраш инсоният учун яна бир устивор вазифадир. Дарахтларнинг кесилиши ва ерларнинг яйловларга айлантирилиши, шунингдек пальма ёғи ишлаб чиқариш иқлим ўзгариши жараёнларига катта таъсир кўрсатмоқда.\nМазкур жараёнларда атмосферага чиқарилаётган зарарли газлар миқдори эса 15-20 % тўғри келяпти. БМТ экспертларининг фикрича, сайёрамизда иқлим ўзгариши жараёнларни тўхтатишга мамлакатлар, йирик компаниялар, шунингдек ҳар бир инсон ўз ҳиссасини қўшиши мумкин.\nЯнгиликлар » Жамият » БМТ гўшт истеъмолини камайтиришга чақирмоқда (видео)\n22:28 Инсоният учун энг катта таҳдид нима?\n15:30 Инсоният учун энг асосий таҳдид маълум қилинди\n13:54 Туркия Ўзбекистонда ўрмонларни ривожлантиришга 10 млн доллар ажратади


Эрдоған Қатар зиддият мавзусида кутилмаган қарор қабул қилди\nMonday, 10 July 2017 18:37\nHurriyet газетаси ҳабар беришича, Доха ва араб давлатлари ўртасидаги келишмовчиликни тартибга солиш мақсадида Туркия президенти Ражаб Тойип Эрдоған Қатар, Қувайт ва Саудия Арабистонига дипломатик сафарга бормоқчи.\n“Сафарни 15 июлдан сўнг амалга оширсам керак. Минтақадаги ҳолатни яхшиланишига таъсир кўрсатишимиз мумкин. Биз Қатар, Қувайт ва Саудия Арабистонига ташриф буюришни режалаштирмоқдамиз”, - деб Эрдоған Гамбургдаги G20 саммитидан қайтаётганида журналистларга ҳабар берди.\nПрезидентнинг сўзларига кўра, Қувайт сингари воситачи ролини бажариш нияти йўқ. Анқара фақатгина ушбу давлатни қуллаб – қувватламоқчи холос.\nБундан аввал Қатар Марказий банки раҳбари Абдулла бин Сауд Ал – Тани Доханинг захирасида 340 миллиард доллари мавжудлиги ва шу сабабли араб давлатлдари қамали уларга хавф солмаслигини айтиб ўтган эди.\n5 июн куни Саудия Арабистони, Миср, Бахрайн ва БАА Қатарни террорчиларни қўллаб – қувватлашда ва минтақадаги холатни изидан чиқаришда айблаб дипломатик муносабатларни узилганлиги ҳақида ҳабар берган эдилар. Ушбу бойкотни Яман, Ливия, Малдива, Маврикий, Мавритания, Комор ороллари иттифоқи каби давлатлар қўлладилар. Қатар раҳбарияти барча айбловларни инкор этиб ушбу четлаштиришни мамлакат суверенитетини оёқ ости қилиш деб баҳолади.\nMore in this category: « 11 ёшли Убай "Чегарасиз математика-2017" номли халқаро олимпиадада олтин медални қўлга киритди Ноёб учдинлик мажмуада янги масжид очилди »


Кам таъминланган оилаларга маҳалладан нафақа ёки моддий ёрдам қай тартибда берилади?\n15:30 / 20.09.2017\nСАВОЛ: Менинг холам 38 ёшда, қарамоғида ёлғиз ўғиллари бор. Ҳеч қаерда ишламайди. Пул келтирадиган манбаи — ёлғизгина деҳқончилик ва чорвачилик. Холам ҳозирги вақтда қандай имтиёзга, яъни қандай ёрдам олиш ҳуқуқига эга? Жавобингиз учун олдиндан раҳмат.\nЖАВОБ: Ўзбекистон Республикаси Вазирлар Маҳкамасининг 2013 йил 15 февралдаги 44-сонли қарори билан тасдиқланган «Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида»ги Низомга асосан болали оилаларга нафақа ва моддий ёрдам 6 ой муддатга, бола парвариши бўйича нафақа эса – 12 ойга тайинланади, бироқ бола икки ёшга тўлган ойдан кейинги ойга ўтмаслиги кераклиги белгиланган.\nАгар фуқаронинг яшаш шароити ва даромади юқоридаги талабларга жавоб берган тақдирда ҳудудлардаги маҳалла фуқаролари йиғини орқали нафақа ёки моддий ёрдамдан бирини олиш ҳуқуқига эга бўлади.\nнафақа моддий ёрдам\nАсраб олинган болага ҳам нафақа тўланадими?


2019 йилнинг ноябрь-декабрь ойларида хизмат сафари билан Россияда бўлдик. Бориш ва қайтиш поездда бўлди. Бундан кўзланган мақсад, «Ўзбекистон темир йўллари» АЖга қарашли халқаро йўналишда қатновчи поезд Қозоғистон транзит ҳудудидан ўтишида кузатиладиган муаммолар ҳақидаги хабарларга ойдинлик киритиш, бунга гувоҳ бўлиш эди.\n- Ҳалиям Мирзиёев президент бўлиб, президентлар яхши бўлгач, булар (қозоғистонлик чегарачилар ва божхоначилар) анча яхши бўлиб қолишди. Илгарилари йигитларимизни хор қилишарди, пул билан қайтаётганига «уверен» бўлгани учун дангал сўраб оларди, пул бермаганига қўймасди, - дейди фарғоналик бир опа.\n- Нима, ҳозир пул олишмайдими?, - дея сўраймиз гапни гапга улаш илинжида.\n- Олишади, лекин ҳозир, уларнинг «ҳурмати» арзонлашди, - деб гапга аралашди ёнимиздаги бошқа ҳамсафаримиз.


ОАВ: Буюк Британия бош вазири самолёти террорчилар нишонига айланиши мумкин эди\n21:35 / 05.02.2017\nБуюк Британия бош вазири Тереза Мэйнинг самолёти Вашингтондан Анқарага ёқиқ транспондер билан учгани маълум бўлди. Бу эса террорчиларга самолётни осон кузатишга имкон берган ва уни "учар нишон"га айлантирган. Бундан Daily Mail нашри журналистлари хабар топдилар.\nМутахассисларнинг фикрича, самолётни ҳаттоки мобиль дастур ёрдамида кузатиш мумкин бўлган. Террорчилар истасалар самолёт баландлиги, йўналиши ва парвоз тезлигини билиб олишлари мумкин бўлган. "Бундай маълумот очиқ ҳолатда эканлиги кулгили ва маъсулиятсиздир. Ёқиқ транспондер террорчилар маълумот олиши учун идеал вариант ҳисобланади", деб бунга изоҳ берган Террорчиликка қарши курашиш миллий бошқармаси раҳбари Крис Филипс.\nБекингем университетнинг хавфсизлик ва разведка бўлими раҳбари Энтони Глисанинг айтишича, Мэй учун бу вазиятда ҳақиқатда яққол хавф бўлган. У бу воқеани бемаънилик деб атаган, чунки Мэй дунёнинг энг муҳим шахсларидан бири ҳисобланади.\nМахсус хизматлар Мэйнинг парвозларини ташкиллаштириш билан шуғулланувчи авиакомпанияга мурожаат қилганларидан кейин қурилма фаолсизлаштирилган.\nПорошенко ва Мэй «Кремлнинг тажовузкор сиёсатини» муҳокама қилди\n10:12 / 25.05.2018